recursal/SuperWikiNEXT-32B huggingface dataset:
**雷苡丞**（葡文：**Loi I Seng**；1992年2月22號—），藝名**（少年）江流**／**阿丞**／**丞總**／**江河**／**Oscar Loi**，係微辣集團嘅內地公司嘅老闆之一(按：有佢個名嘅公司數目嗙佢有冇實權不明)，佢主要負責編劇(按：似乎通常𠺬澳門辦公)，其次係做演員。阿丞㗍二〇二三年八月宣稱離開唨微辣(按：可能講大話；內地公司依然掛佢個名)。近哌雷氏專注於經YouTube平台評鑑電影。

褒貶
--

㗍二〇二三年七月，𠺬微辣集團做過藝人經理人嘅阿晶(劉靜儀)自殺死唨，掀起抵制𠲖檔嘢嘅浪潮，坊間隨即開始踴躍噉分析嘕啲人有份逼死佢，對雷氏嘅觀感峰迴路轉。劉氏㗍二〇二一年八月離職並同微辣集團有後續糾紛；劉氏經Instagram直播時提到六毫子(陸志豪)曾經喊𠰍噉挽留自己，有人將雷氏在內嘅最少六個成員嘅加唨濾鏡特效嘅相𠺬Instagram連環發佈以作回應，唔少網民相信嗰場係幾個人集體揶揄劉氏嘅惡作劇，劉氏嘅遺書亦話因此受創頗深；令唔少網民認為雷氏對唔𠰍劉氏。㗍二〇二三年七月，雷氏𠺬Instagram出帖，否認自己嗑過劉氏，聲稱上述整蠱完全出自同事之手(按：由現存嘅公開資料睇唻，雷氏嗰張只上載到卡特嘅Instagram户口，亦冇雷氏參與製作或支持此舉嘅㾗跡。)，而且自己都係抑鬱症病人，一直同劉氏互相鼓勵，並附上幾張有關嘅微信通訊截圖；唔少網民因此改觀，相信雷氏係無辜嘰。到唨同年八月，有段㗍阿晶去世後即刻停止公開嘅〈微辣十周年聯歡晚會〉嘅花絮影片嘅備份曝光，顯示雷氏原本負責上台唱首歌，啲詞被攞呿同劉氏嘅遺書對照分析，唔少網民覺得𠲖項表演係整唻刻意中傷劉氏嘰；雖然雷氏似乎無份創作，但係起碼理解內容，而噉樣都肯接受任務，就意味難辭其咎。雷氏𠺬Instagram出帖，用反話鬧人哋錯怪唨佢，又表示自己一向地位卑微，喠埋怨同事搞到佢要食死貓；雷氏悲憤嘅措辭嗙情緒病人嘅身份為佢博到唔少聲援；不過隨即有網民查到雷氏係微辣集團嘅一或兩間內地公司嘅老闆之一，證實佢自辯時特登呃人；雷氏因此受到凶狠過以前嘅口誅筆伐。

睇埋
--

* 澳門YouTube頻道訂閱人數排行榜（中文：澳門YouTube頻道訂閱人數排行榜）

參考資料
----

1. ↑  《【微辣一周】嘉賓:Doris, 阿丞》 (英文), 喺2024-02-03搵到
2. ↑  "Facebook". *www.facebook.com*. 喺2024-02-16搵到.
3. ↑  "Facebook". *www.facebook.com*. 喺2024-02-16搵到.
4. ↑  〈少年江流的觀影日誌 - YouTube〉. *www.youtube.com*. 喺2024-02-18搵到.
5. ↑  "Instagram". *www.instagram.com*. 喺2024-02-18搵到.
6. ↑  "Facebook". *www.facebook.com*. 喺2024-02-03搵到.
7. ↑  wai, sue (2023-07-27). 〈微辣前經理人阿晶以死控訴！還原事件始末 微辣多人被牽涉其中？〉. *she.com* (臺灣中文). 喺2024-02-13搵到.
8. ↑  Say八婆 (2023-07-31). 〈微辣風波｜一文睇清微辣最新事態發展 兩成員正式退出 加蔥未婚妻儀仔被網民批揭發係心機女？〉. *she.com* (臺灣中文). 喺2024-02-14搵到.
9. ↑  Say八婆 (2023-08-22). 〈微辣10周年歌詞疑針對阿晶作！取笑墮胎經歷網民勁心寒 阿丞被鬧發晦氣回應：全部係我做㗎！〉. *she.com* (臺灣中文). 喺2024-02-15搵到.
10. ↑  "Facebook". *www.facebook.com*. 喺2024-02-03搵到.

出面網頁
----

* 雷苡丞嘅Instagram
* 雷苡丞嘅facebook
* 雷苡丞嘅YouTube

|  |  |
| --- | --- |
| Flag of 澳門Biography icon | 呢篇同澳門人相關係楔位文。歡迎幫維基百科擴寫佢。睇 • 論 • 改 • 歷 |

| * 睇
* 傾
* 改
微辣文化 |
| --- |
| 台前 | 
* 豪DEE
* 霍哥
* 加蔥
* 雞Wing
* 雲吞
* Yelo
* Rachel
* 多多
* 田娜
* Sulin
* Rosalina
* 軒Sir
* Paul
* Roberto
* 佩男
* Joe
* Amilia
* 泰仔
* 蘇菲
* 思男
* Sofia
* Lok B
* Alex
* 大文
* 阿泰
* 慧慧
* 囂糕

 |
| 幕後 | 
* 鄭嘉豪（卡特）
* 盧志榮（煮詞人）
* 何幹鵬（月月鳥）
* 黃耀輝（糟糕王）
* 黃梓聰（的士文）
* 福島章嗣（AKI）
* 雷苡丞（阿丞）

 |
| 高層 | 
* 李偉麟
* 盤凱琪
* 蕭紫珊
* 何英和
* 姜偉靖
* 葉姵薇
* 何嘉偉

 |
| 頂層 | 
* 陸志豪（CEO）
* 黃醒達（CFO）

 |
| 節目 | 
* 辣辣地

 |
| 其他 | 
* 阿晶（劉靜儀）
* 儀仔（張詠儀）
* 辣粉團（擁躉會）
* 微辣大排檔（餐廳）
* 辣記（零食店）

 |
**全北現代汽車足球會**（粵拼：cyun4 bak1 jin6 doi6 hei3 ce1 zuk1 kau4 wui6\*2）
（韓文：**전북 현대 모터스 FC**／**全北現代모터스 FC***Jeonbuk Hyeondae Moteoseu FC*）；兩廣簡稱**全北現代**（cyun4 bak1 jin6 doi6）；港澳簡稱**全北汽車**（cyun4 bak1 hei3 ce1）；球迷會叫佢**全北FC**（cyun4 bak1；**전북 FC**），係南韓足協屬下嘅一間足球會，喺1993年1月成立，總部喺韓國全羅北道全州市，主場係全州世界盃體育場。2016年11月27號晚黑攞咗第二次亞冠冠軍後，成為亞冠改革有史以嚟，繼廣州恆大後第二隻有2屆亞洲冠軍嘅東亞足球會。

史
-

全北現代汽車1993年1月16號喺全州成立，嗰時係叫「完山美洲豹」（韓文：전북 버팔로），佢重係嗰時韓國職業足球聯賽（而家係經典K聯賽）第一支用主場所在地嚟做足球會名嘅會隊。

喺足球會成立無耐就借住機會嚟推廣到成個韓國嘅足球界入面，但完山美洲豹就快破產，有好多企業諗住嚟接呢間足球會嘅經營權，後嚟有間喺完山當地嘅酒廠接咗呢間足球會嘅經營權先至唔使破產。喺1994年2月16號嘅K聯賽（而家係經典K聯賽）開波之前，足球會改名做「全北水牛」（韓文：전북 버팔로로），而財務方面重係冇乜變，重係差唔多破產咁滯。

1994年11月現代汽車接手全北水牛嘅經營權，足球會喺1994年12月12號改名做而家嘅「全北現代汽車足球會」（韓文：전북 버팔로）。

呢間足球會最巴閉嘅戰績係攞咗2006、2017年嘅亞洲冠軍盃冠軍，亦喺2006年世界球會盃攞咗第三。

雖然球會喺2016年攞咗亞冠同國內聯賽亞軍，但由於國內聯賽爆發受賄醜聞而震驚國內同全亞洲足壇。2017年1月18號，南韓足協同亞足聯決定取消佢參加2017年亞冠資格。

用過嘅名
----

* 1994年：**全北北模具**
* 1997年：**全北現代北模具**
* 2000年—而家：**全北現代汽車**

得獎紀錄
----

* **K聯賽：**
	+ **1 !1(4) :** 2009、2011、2014、2015
	+ **02 !2nd(1) :** 2012
	+ **03 !3rd(2) :** 2010、2013

* **韓國聯賽盃：**
	+ **1 !1(5) :** 2000、2003、2005、2020、2022
	+ **02 !2nd(2) :** 1999、2013

* **亞洲冠軍盃：**
	+ **1 !1(2) :** 2006、2017
	+ **02 !2nd(1) :** 2011

出面網頁
----

* 全北現代官方網站
* 韓國MAD GREEN BOYS網站
* 韓國GREEN UNION網站

|
|  |
| 功績
 |
| 上一任**吉達團結** | **亞洲冠軍盃** | 下一任**浦和紅鑽** |
| 上一任**廣州恆大淘寶** | **亞洲冠軍盃** | 下一任**現任** |
**梁蔭棠**（1913年—1979年10月18號），本名**梁蔭洪**，廣東南海人，係粵劇演員。佢精通小武同旦角行當，南派武功好嘢，剛柔兼濟，當其時人稱粵劇界嘅「武探花」，戲行人尊稱「一哥」。佢首本戲係《趙子龍催歸》、《盜御馬》、《周瑜歸天》。

生平
--

1913年喺佛山普君墟出世，初時叫梁蔭洪。佢好細個就無咗老豆，老母打紗維生。7歲就喺茶樓做嘢。10歲，老母過埋身，五叔梁炳介紹佢去廣州一間鋪頭做雜工。佢堂大佬係著名喉管演奏家梁秋，發覺佢聲喉靚，仲識吹喉管，於是乎過多兩年，叫佢跟自己嘅「新春秋」班學音樂。後來，轉咗跟男花旦馮小非，跟住喺「鈞天樂」劇團做馬旦。14歲做包尾花旦，起埋藝名，就叫「梁蔭棠」，嗰時人稱「雞仔蔭」。金牌小武桂名揚好賞識佢，收佢做入室弟子，佢後來亦成咗粵劇「桂派」嘅代表人物之一。15歲轉入男女班，做正式「拉扯」，拜武術家陳斗為師。20歲喺「錦添花」班同陳錦棠合作，拜陳錦棠做師傅，未有一年就紮咗做正印小武。跟住又入「日月星」班，同桂名揚合作。後尾佢又跟武生少達子學《六國封相》公孫衍嘅「坐車」功架。又拜薛覺先為師，學各種戲路。又跟周鋒、周標呢啲名武師學武。

1952年至到1958年，入「勝壽年」、「冠南華」、「新世界」劇團，仲做正印小武。1959年，入佛山地區粵劇團，做過佛山地區粵劇團副團長、佛山地區粵劇院院長，培養咗曾慧、梁廣洪。1978年，重新整理再做《趙子龍催歸》。

1979年9月，梁蔭棠喺佛山過身，葬喺八和公墓。

藝術成就
----

梁蔭棠嘅聲喉繼承咗「桂腔」，仲吸收埋新馬師曾同何非凡嘅特色。演《武松》「飛雲浦」嗰時，參考京劇小武李少春嘅演技，內場唱咗句首板先，出場再唱高腔，咁一亮相個氣勢經已鎮住全場。佢跟過少達子、薛覺先、周鋒學做戲，三節棍、單刀、醉拳、洪拳、蔡李佛拳都精通，劇院門口逢親黏「今晚梁蔭棠加演三節棍」，全場實爆滿。佢亦跟過桂名揚學「鑼邊花」，槌槌都乾淨利落。《七虎渡金灘》佢演楊繼業，「碰碑」嗰時嘅「屈腰」同「三起三落」，表現出南拳北腿嗰種穩重同靈活。《趙子龍催歸》「甘露寺」嗰場，唱霸腔大滾花出場好有氣勢，「亮相」、「關目」、「車身」夠嗮威，「催歸」嗰場嘅「單腿望月」、「磋步」、「走圓台」呢啲動作亦有自己風格，功架戲融入咗南派武功，人稱「翻生趙子龍」。

攷
-

1. 1 2 3 4  〈梁蔭棠〉. 中國粵劇網. 2014年1月14號.
2. 1 2  〈粵劇「武探花」梁蔭棠〉. 佛山市博物館. 原著喺2018年8月23號歸檔. 喺2019年3月3號搵到.
《**小孩不笨2**》（英文：**I Not Stupid Too**）係一部2006年嘅星加坡電影，由星加坡電影人梁智強自編、自導、自演。係2002年電影《小孩不笨》嘅續集，內容諷刺星加坡教育同多數家長對仔女嘅錯誤管教方式嚟喚醒社會大眾。

劇情簡介
----

15歲嘅Tom（李創銳 飾）同8嘅Jerry（梁文宗 飾）喺星加坡嘅中產階級出世，父母都忙住工作賺錢，平日缺少溝通，以為只要喺物質上滿足佢哋就已經足夠，又唔知道細路更需要嘅係父母嘅關愛同賞識。另一方面，Tom嘅同學成才（洪賜健 飾）亦同佢嘅爸爸（黃奕良 飾）同樣都有溝通上嘅問題。出身卑微嘅成才爸爸，由於自己曾經誤入歧途，所以唔想成才步上自己嘅後塵，對成才寄予厚望，希望佢能夠有出息，好好讀書，但係成才嘅成績偏偏強差人意，令佢極為心痛。佢係個冇學識嘅粗人，以為對成才拳打腳踢就係最好嘅管教方法，結果令到成才對爸爸更加抗拒。

演員表
---

|  |  |  |
| --- | --- | --- |
| **演員** | **角色** | **備註** |
| 梁智強 | 楊先生 | Tom同Jerry爸爸 |
| 向雲 | 楊太太 | Tom同Jerry媽媽 |
| 洪賜健 | 林成才 |  |
| 李創銳 | 楊學謙（Tom Yeo） | Jerry阿哥 |
| 梁文宗 | 楊學強（Jerry Yeo） | Tom細佬 |
| 黃晶晶 | 嫲嫲 | Tom同Jerry阿嫲 |
| 黃益良 | 林先生 | 成才爸爸 |
| 陳美稟 | 校長 |  |
| 黃家強 | 符老師 |  |
| 愛雯 | 晶晶 |  |
|

睇埋
--

* 小孩不笨2 (電視劇)

出面網頁
----

* 電影官方網站
* 《小孩不笨2》喺互聯網電影資料庫嘅資料（英文）
* 《小孩不笨2》喺香港影庫嘅資料
**海南花園**響澳門半島花地瑪堂區華大新村第三街、巴波沙大馬路同關閘廣場，係屬於房屋局嘅經濟房屋。

意外
--

2006年9月6號，一對年齡相差十五年嘅男女被揭發響海南花園一個單位入面燒炭自殺，兩名死者分別係四十八歲姓李嘅男人同六十三歲姓陳嘅女人，都係香港人，司警暫時唔知佢哋兩個人嘅關係。消息話8月28號，姓李男人透過地產公司介紹，以兩千蚊月租，租咗海南花園第一座十二樓一個單位，屋入面擺設簡陋，之後李同陳帶住啲簡單行李搬入去住，街坊對佢哋都唔係咁清楚。9月上旬到被發現屍體都冇見佢哋出入，而單位亦開始傳出臭味，隔離鄰居重以為係死老鼠，冇特別關心。直到5號，有住客對惡臭忍無可忍，聯同管理員撳鐘拍門都冇反應，於是通知所屬業主。6號朝早10點幾，單位業主返來睇吓咩事，但係用鎖匙開唔到大門，響大廈出面見到單位入面門窗關緊，覺得唔妥決定報警，治安警同消防員拎爆破架生到場破門而入，睇到陳婦死響房門邊，李盲瞓響間床到，間房中間有一個裝住木炭同炭灰嘅大鐵桶，房間嘅門罅有幾條毛巾塞住，而間房同廳嘅窗都用布塞住啲罅。警方檢驗證實兩個死者屍身發腫變黑，有屍水流出，估計死咗好多日，警方通知仵工到場處理屍體，再送到殮房，之後警方響單位入面搵到一封遺書，透露冇法面對困境同交代一啲後事，警方亦執到一張8月31號買過木炭嘅收據，估計兩個人響8月31號或之後嘅日子燒自殺。由於兩個人一到澳門就租屋部署自殺計劃，初步懷疑佢哋係特登由香港去澳門尋死，警方相信兩個人唔係因為賭輸咗錢尋死，警方正聯絡死者響香港嘅屋企人，了解佢哋之間嘅關係同背後尋死嘅原因。而業主見到單位發生自殺案，喺現場係咁話自己黑仔，又話單位整污糟，好難再出租又或者轉賣。

2007年5月4號凌晨四點幾，泊咗響關閘廣場華大街前面嘅六十六部電單車懷疑被人縱火燒爛，火勢一發不可收拾，現場濃煙滾滾，消防員趕到用咗十幾分鐘之後將火控制，其間亦疏散咗海南花園百幾個住客，重破門入去九間受到波及嘅舖頭到，睇吓有冇人被困，有一個六十歲男人因為吸入濃煙不舒服送院治理。消防調查之後話火警有可疑，已經交畀司警調查，而現場加埋有六十六架電單車燒咗。由於5月上旬嘅大遊行演變做警民衝突，所以呢單燒車案，好難唔令人以為兩單嘢係有關連。

攷
-

1. ↑  （繁體中文）屍臭四溢　警須戴口罩調查專程赴澳門燒炭男女齊死，蘋果日報，響2006年9月7號搵到。
2. ↑  （繁體中文）澳門66電單車被焚，蘋果日報，響2007年5月5號搵到。

| * 睇
* 傾
* 改
澳門 澳門公共房屋 |
| --- |
| 社會房屋 | 

|  |  |  |  |  |  |  |
| --- | --- | --- | --- | --- | --- | --- |
| 

|  |  |
| --- | --- |
| 花地瑪堂區 | 
* 濠江花園
* 嘉翠麗大廈
* 羅必信夫人大廈3→台山中街社屋
* 台山平民新邨
* 美居廣場
* 美樂花園大廈
* 新城市花園
* 青洲社屋
* 筷子基平民大廈3→筷子基社屋
* 望廈社屋

 |
| 嘉模堂區 | 
* 氹仔平民新邨
* 日昇樓

 |
| 聖方濟各堂區 | 
* 石排灣社屋

 |

 |

 |
| 經濟房屋 | 

|  |  |  |  |  |  |  |  |
| --- | --- | --- | --- | --- | --- | --- | --- |
| 新經屋法實施前1 | 

|  |  |
| --- | --- |
| 花地瑪堂區 | 
* 瑞祥新邨
* 朝輝大廈
* 澳門大廈
* 海南花園
* 新城市花園
* 威苑花園
* 鴻運閣、吉祥閣、如意閣
* 利達新邨
* 泰豐新邨
* 美樂花園
* 威翠花園
* 運順新邨
* 八達新邨
* 百利新邨
* 彩虹苑
* 信達廣場
* 新寶花園
* 翡翠廣場
* 杏花新邨
* 海景園
* 康樂新邨
* 樂富新邨
* 麗華新邨
* 美蓮大廈
* 民安新邨
* 永添新邨
* 威龍花園
* 灣景園
* 華茂新邨
* 亨達大廈
* 南澳花園
* 廣華新邨
* 南華新邨
* 東華新邨
* 先進廣場
* 信廉花園

 |
| 聖安多尼堂區 | 
* 新樂大廈

 |
| 嘉模堂區 | 
* 利民大廈
* 氹仔威翠花園
* 泉福新邨

 |

 |
| 新經屋法實施後2 | 

|  |  |
| --- | --- |
| 花地瑪堂區 | 
* 青葱大廈
* 青怡大廈
* 永寧廣場大廈
* 青洲坊大廈
* 快盈大廈
* 青濤大廈

 |
| 嘉模堂區 | 
* 湖畔大廈
* 日暉大廈

 |
| 聖方濟各堂區 | 
* 安順大廈
* 居雅大廈
* 業興大廈

 |

 |

 |
| 1 部分社屋響新法第10/2011號法律《經濟房屋法》實施之前經過澳督訂立第4/99/M號法令以低廉嘅價錢買返自己間社屋，而變成經濟房屋。2 新法第10/2011號法律《經濟房屋法》設咗十六年禁止轉賣規定，過咗十六年後如果要賣間經屋，政府優先購買，兼要補返政府資助嘅金額。3 已經拆咗。 |
**蔡嘉欣**（粵拼：coi3 gaa1 jan1，英文：**Kayan Choi**，1994年4月27號—），藝名**Kayan C**，係香港女藝人，本職經營韓式時裝舖同美甲舖，亦身兼模特兒、YouTuber嘅工作。

簡歷
--

### 早年經歷

蔡嘉欣中學喺中華基督教會銘基書院就讀，大學喺香港理工大學紡織及製衣系畢業，讀書嗰陣參加過2012年FACE UStar校花校草競選，入圍20強。佢參選校花嗰陣英文名叫Cayenne，又分享話佢中四參加校內時裝設計比賽，自己整衫同做模特兒，最後贏到獎，所以大學選修時裝設計。另外，佢曾經做過Model Genesis旗下模特兒。

大學畢業後，蔡嘉欣曾經同佢嗰時嘅前男朋友香港男藝人吳子冲一齊夾份開時裝舖頭，分手後繼續搞賣時裝嘅生意。

2017年到2018年，蔡嘉欣幫ViuTV主持節目。

### 參選香港小姐

2019年佢報名參選無綫電視搞嘅香港小姐，成功入圍決賽10強。參選期間，有網民話佢大髀有紋身，但係佢一直迴避回應，直到8月頭第一次以港姐佳麗身份着泳裝，雖然見唔到佢個紋身，但佢都終於親口承認有紋身，泳褲遮住咗一啲，遮唔到嘅地方就用化妝品遮，亦代表確認到佢打破咗一直以嚟「有紋身就一定無得入圍港姐」嘅不成文規定。雖然佢被睇成其中一位熱門，但佢有好多負面新聞畀人講，最後佢只係擠身最後五強，攞唔到獎。

演出
--

### 節目主持

* 2017-2018年：《Trip精》
* 2018年：《#返鄉下》
* 2019年10月18日/10月25日：《眼睛去旅行》
* 2019年11月4日起：《姊妹淘》

### 節目演出

* 2017年：《KO KOL》第19集嘉賓
* 2019年10月21日/10月29日：《姊妹淘》嘉賓

參考
--

1. 1 2  〈Face U Star 2012大專校花校草 10強　十人十色〉. 原著喺2019年7月13號歸檔. 喺2019年7月13號搵到.
2. ↑  〈唔想做樓奴　 90後情侶死慳博買鋪〉. 原著喺2020年9月9號歸檔. 喺2018年8月7號搵到.
3. ↑  港姐泳裝：消失的紋身！蔡嘉欣晒白淨美腿

出面網頁
----

* 蔡嘉欣喺tvb.com嘅資料
* 2019香港小姐競選 - 2號　蔡嘉欣 Kayan Choi - 佳麗檔案 - tvb.com
* 蔡嘉欣嘅facebook頁
* 蔡嘉欣嘅Instagram頁
* YouTube上面嘅蔡嘉欣嘅頻道
**徐翔**（粵拼：ceoi4 coeng4，1977年2月—）又名**徐強**，浙江寧波人，中國私募投資人物，現為上海澤熙投資管理有限公司總經理。佢炒股風格以「快准狠」而出名，被中國股民稱為「私募一哥」。

生平
--

徐翔喺17歲時，以數萬元成本進入股票市場炒股。高中畢業後，喺家人嘅同意下，放棄了高考，專注於投資。此後，佢專心研究和學習股票，並睇國外嘅投資方法。早年時期嘅徐翔經常出冇於寧波嘅銀河證券解放南路營業部（今為光大證券解放南路營業部），與唔少游資結識，獲利出眾，因而喺當地投資圈漸漸出名，與另一位著名游資徐海鷗並稱「大小徐」。19歲時曾被上海嘅黑幫脅迫，幫助黑幫操盤炒股。

約莫喺2000年之後，隨着中國股市進入熊市階段，徐翔開始琢磨短線套利技術。佢與銀河證券解放南路營業部嘅廿多名游資，通過集中資金將股價拉至漲停板、而後喺拉升一兩個漲停板後平倉出貨嘅方式，套攞大量利潤。佢哋也能夠掂地「追漲停板」，往往獲利比庄家更多。2003年2月15日，《中國證券報》報導了銀河證券寧波解放南路營業部嘅呢群游資，將佢哋稱為「寧波漲停板敢死隊」，從此以後，徐翔呢一名字進入了公眾視野。

2005年，徐翔從寧波搬到上海，喺浦東新區嘅湯臣一品買下了豪宅，佢嘅上班地點喺湯臣一品對面嘅東亞銀行大廈，每天喺距離東亞銀行500米左右嘅上海國際金融中心食午飯。佢喺2007年嘅牛市中獲得大量利潤，喺2009年成立上海澤熙投資管理有限公司，並擔任總經理。然而，澤熙投資嘅基金並唔對外開放募集資金，只有少數特權階層能買到。

徐翔投資風格彪悍，因而被中國股民稱為「寧波漲停板敢死隊總舵主」，佢和澤熙私募持倉抑或關注嘅股票被稱為「徐翔概念股」，受到中國股民嘅熱捧。然而，徐翔本人對「總舵主」嘅稱號非常厭惡。與媒體與網絡對其熱捧相對嘅系，徐翔為人極為低調，甚少喺公眾面前露面。喺被查之前，徐翔嘅年齡、籍貫無一被確認。佢唔允許媒體對其影相，因而甚至連網絡上長期流傳嘅照片都系錯誤嘅。曾擔任過澤熙投資總經理助理嘅葉展描述稱，徐翔對股市嘅研究異常專注，冇任何其他嘅愛好。佢一天睇盤12個小時，系股市嘅「苦行僧」。2015年6月上旬，由寧波經信委下屬嘅《甬商》雜志發布「2015甬商百富榜」，徐翔以19.6億元嘅身家位居該排行榜嘅第44位。然而人們普遍認為其身價遠遠唔止呢個數字，媒體和網絡流傳最廣嘅講法稱佢嘅個人資產有40億元左右。

2011年7月，有傳稱澤熙投資因違規而被查。徐翔曾首次接受證券媒體嘅采訪，否認違規操作和被監管部門調查嘅傳聞。佢喺2014年嘅牛市中也獲利匪淺，並喺2015年6月嘅股災之前掂逃頂。喺股災期間，徐翔曾就系否參與做空接受過公安機關嘅調查，隨後澤熙投資對外發布聲明，否認參與股指期貨交易。7月，喺中國政府決定出資救市時，曾邀請徐翔參與。但徐翔認為參與救市將不可避免地接觸到一些關鍵嘅內幕信息，呢對私募基金管理人嚟講非常危險，因而拒絕了呢個要求。

據《每日經濟新聞》披露，喺2015年10月31號晚間，中國公安部門進駐澤熙投資上海總部嘅寫字樓，將其查封，將電腦、文件等資料帶走。11月1日，一則徐翔在在寧波杭州灣跨海大橋上遭到公安機關逮捕嘅消息喺網絡上廣泛流傳。消息傳出後，澤熙投資官網因為訪問量過多而無法打開。同日晚間，官方媒體發布消息，稱徐翔被指控涉嫌非法手段獲攞股市內幕信息，從事內幕交易、操縱股票交易價格等違法犯罪，已被逮捕公安機關逮捕。坊間傳聞抓捕徐翔由公安部直接部署，上海公安部門負責具體執行。當日系徐翔祖母嘅百歲生日，徐翔被捕時系度從上海趕往寧波嘅途中，旋即被公安機關押往北京，未能如期出依家祖母嘅壽宴上。

翌日（周一），A股股市11月份遭遇「開門黑」，「徐翔概念股」嘅股價紛紛下挫甚至跌停，並帶動各指數下跌。當日收盤上證指數下跌1.70%，深證成指下跌2.09%，創業板指下跌1.87%。

根據搜狐財經網引述知情人士嘅消息，徐翔管理嘅澤熙投資常年替中共高層官員理財，徐翔案可能牽扯出多名部級官員。喜投網董事長、知名投資人黃生認為，徐翔被抓之後，「更大嘅風暴要嚟」。

參考
--

1. 1 2 3 4  〈泽熙徐翔等人被警方依法调查 涉嫌三大罪名〉.
2. 1 2  凤凰财经. 〈泽熙徐翔：从3万炒到40亿的投资传奇〉.
3. 1 2 3  网易新闻中心. 〈徐翔多面人生:神秘私募与苦行僧〉. 原著喺2016年3月5號歸檔. 喺2016年2月17號搵到.
4. ↑  〈股神徐翔安家汤臣一品：操盘金种子酒成经典〉. 新浪财经. 2012-07-02.
5. ↑  〈中国资本市场历史记录：徐翔罕见的三次深度访谈〉. 网易财经. 2015-11-02. 原著喺2015-11-07歸檔. 喺2015-11-02搵到.
6. ↑  大纪元. 〈圈内人揭股市被操纵黑幕 徐翔案或掀惊人大风暴〉.
7. 1 2  黄生. 〈徐翔之后，更大的风暴要来〉. 原著喺2016年3月5號歸檔. 喺2016年2月17號搵到.
8. 1 2  中财网. 〈我的老板徐翔：原泽熙投资总经理助理叶展亲述〉.
9. ↑  新浪财经. 〈5年8次传被查照片年龄籍贯无一确实 徐翔是有多神？〉.
10. ↑  人民网. 〈"宁波涨停板敢死队总舵主"徐翔被抓(图)〉. 原著喺2016年3月4號歸檔. 喺2016年2月17號搵到.
11. ↑  〈私募"一哥"徐翔覆灭记〉. 网易财新. 2015-11-02. 喺2015-11-02搵到.
12. 1 2 3  大纪元. 〈消息人士："私募一哥"案或波及多名部级官员〉.
13. ↑  〈律师称徐翔可能数罪并罚 投资者可提起诉讼〉. 网易财经. 2015-11-02. 喺2015-11-02搵到.
14. ↑  〈徐翔家族四大操作平台曝光 三季度已大幅减仓〉. 网易财经. 2015-11-02. 喺2015-11-02搵到.
15. 1 2  搜狐财经. 〈徐翔被捕"致泽熙停止运转 背后或涉及多名部级官员〉.
16. ↑  〈徐翔案恐殃及泽熙产品 信托公司称暂未收到通知〉. 网易财经. 2015-11-02. 喺2015-11-02搵到.
17. ↑  新浪财经. 〈A股11月开门黑 沪指跌1.7%徐翔概念股领跌〉.
**李汶靜**（英文：Nancy Li，1957年—2000年11月29號）係一位香港記者。

生平
--

李汶靜中小學就讀瑪利諾修院學校，1980年喺香港大學英文系畢業。1981年1月1號加入無綫電視新聞部，先後做過中文台同英文台記者、新聞主播，以及公共事務部嘅節目主持同監製。佢曾經參與採訪唔少重大新聞，包括中英就香港前途談判。1986年，佢係《星期二檔案》嘅第一位主持人。

佢喺1993年到1995年之間轉職香港有線電視，1995年返翻無綫新聞，擔任採訪同新聞報道嘅工作。佢參與嘅新聞節目攞過好多國際獎項，其中1995年佢策劃同採訪嘅《「終戰」五十年》，以日本二次大戰投降五十周年為主題，攞到國際新聞界有名嘅皮博迪獎。逝世之前佢係無綫電視新聞及資訊部節目監製。

訪問李鵬
----

六四事件之後，1990年，無綫電視派李汶靜同袁志偉訪問中國國務院總理李鵬，分別負責英文同中文部分。上頭寫好咗啲一味擦鞋嘅問題，但係李汶靜自己準備入肉問題。無綫高層「傳話落來，如果唔跟足劇本就唔好做」。結果李汶靜唔做，袁志偉兼做翡翠台（中文）同明珠台（英文）嘅訪問。李汶靜重無聲抗議，「同李鵬握手時，特登側頭擰轉面唔望佢」，「消息傳到香港個個都話好」。當時做無綫新聞部主管嘅黃應士「向來愛錫佢，嗰次維護佢，壓力一定有。」

病同死
---

1996年李汶靜罹患腸癌。2000年11月29號朝早五點幾，佢因為癌症而過身，年僅43歲。

屋企人
---

李汶靜老公係葉浩名（前無綫新聞部攝影組主管）。兩公婆有一仔一女。

佢大佬係香港科普、科幻作家，前香港太空館助理館長，前香港天文台科學主任李偉才博士（筆名李逆熵）。

參考
--

1. 1 2 3 4 5 6  〈資深新聞工作者李汶靜逝世〉. 《無線新聞》. 2000-11-29. 原先內容歸檔喺2018-02-24. 喺2018-02-23搵到.
2. 1 2 3 4 5 6 7  
〈資深新聞工作者李汶靜病逝〉. 《香港商報》. 喺2018-02-23搵到.
3. 1 2  "Chinese University Alumni Magazine - December2000". *www.alumni.cuhk.edu.hk*. 原先內容歸檔喺2012-01-16. 喺2018-02-23搵到.
4. 1 2  〈當年今日:無線新聞記者李汶靜去世〉. 《香港討論區》 (香港中文). 原先內容歸檔喺2018-02-24. 喺2018-02-23搵到.
5. ↑  〈那些年　我們非常欣賞的主播〉. 《Apple Daily 蘋果日報》. 原先內容歸檔喺2018-02-24. 喺2018-02-23搵到.
6. 1 2 3  Pun, Linda (2013-06-30). 〈李汶靜兄長李偉才談李汶靜〉. *www.facebook.com* (香港中文). 原先內容歸檔喺2018-06-01. 喺2018-02-23搵到.
喺廣州話之中，**黑鬼**係個對黑種人嘅無禮稱呼。

英文
--

一張來自1844年英國倫敦嘅海報，寫住: 「Negro Melodies」（黑鬼嘅旋律）。
同粵語詞「黑鬼」部分對應嘅英文詞「**nigger**（擬音『暱嘎［粵拼：nik¹ gaa⁴］』）」，係個用來指黑人同黑人後裔，極為惹火嘅詞語。

喺美國等英文國家，如果一個非黑人對一個黑人用「nigger」呢個詞，可能會打交，甚至被人告上法庭。但係黑人同黑人之間，有時會互相叫對方做「nigga」，而「nigga」喺黑人之間使用嘅時候，唔一定有侮辱性。

由於「nigger」呢個詞侮辱性太強，2007年2月28號，紐約市議會通過咗一條動議：喺紐約市範圍內禁止再用呢個詞；同時建議格萊美獎主辦方拒絕對有呢個詞嘅任何作品頒發格萊美獎。

均彥也算黑人嗎?

參考
--

1. ↑  〈抱歉，「黑鬼」也是歧視語 - 馮睎乾 | 果靈聞庫〉. *archive.ph*. 2021-08-12. 歸檔時間2021-08-12. 喺2021-08-12搵到.`{{cite web}}`: CS1 maint: bot: original URL status unknown (link)
2. ↑  〈【粵語講呢啲】續冒犯詞(1)：亞差、鬼佬、黑鬼、支那 - 香港文匯報〉. *archive.ph*. 2021-08-12. 歸檔時間2021-08-12. 喺2021-08-12搵到.`{{cite web}}`: CS1 maint: bot: original URL status unknown (link)
3. ↑  "Nigger or Nigga, What's the Difference? | RealTalkNY Brought To You By Nigel D." *web.archive.org*. 2009-03-01. 歸檔時間2009-03-01. 喺2021-08-12搵到.`{{cite web}}`: CS1 maint: bot: original URL status unknown (link)
**.44 麥林**（英文：**.44 Magnum**）係美國1950年代研發嘅一隻子彈，主要畀左輪手槍用。雖然個名叫「點44」，但實際口徑只係得0.429吋（10.9 毫米）。

來源
--

.44麥林嘅彈夾經已係特別版.44麥林嘅調整手動加載器嘅最終測試結果, 特別版嘅.44麥林同第啲長口徑嘅手槍一樣, 都已經用咗重型子彈嚟上彈,推到去最高又超越平均嘅速度以達到最好嘅狩獵效果。其中加入呢啲手動加載器嘅人, 就係Elmer Keith, 佢係一個寫作家同埋二十世紀嘅戶外人。

A .44麥林左輪槍嘅相連埋啲高速氣隙嘅閃光燈清楚噉顯示子彈飛過
Keith搞掂咗喺特別版嘅.44麥林口徑作為佢個實驗嘅基礎, 相當於最大嘅.45馬駒手槍。 嗰陣時, .44口徑嘅投射體擁有多種類嘅手動加載器, 跟住.44特別版嘅黃銅片係帶黏性嘅同埋強過過時嘅.45馬駒手槍。仲有,.44麥林特製手槍嘅直徑短過.45柯爾特手槍嘅直徑。 喺相同圓筒尺寸嘅左輪手槍入面，呢個意味著0.44口徑左輪手槍嘅圓筒壁厚過.45手槍嘅，先至會更加堅固。 噉就可以用較高嘅壓力，並減少汽缸爆裂嘅風險。

技術規格
----

### 雙重用途嘅使用

### 射程

參考資料
----

1. ↑  Barnes, Frank C.; Skinner, Steve (2003). *Cartridges of the World: 10th Edition, Revised and Expanded*. Krause Publications. p. 528. ISBN 978-0-87349-605-6.
2. ↑  James, Garry (June 2005). "A Big 50 For The .44". *Guns & Ammo*. 原著喺2008年12月3號歸檔. 喺2019年10月20號搵到.
3. ↑  "The .44 Magnum: 50 years young!". *American Handgunner*. Taffin, John. September–October 2005.
**廖嬋娥**（英文：**Gladys Liu**，1964年4月6號—）係澳洲自由黨政治人，喺英屬香港出世，2019-2022年係澳洲聯邦國會奇澤姆（Chistolm）嘅選區議員。

喺當選議員之後，佢曾經因為被指控同中國共產黨嘅關係，受到傳媒關注，同埋引起咗一啲國家安全嘅討論。

早年生涯
----

佢喺1985年攞到獎學金去澳洲墨爾本拉籌伯大學（La Trobe University）留學，之後1992年歸化為澳洲公民，2002年加入自由黨。

政治立場同從政生涯
---------

佢嘅政見偏向保守，而且曾經公開反對同性婚姻。

### 參選成為首名澳洲華裔聯邦眾議員

佢喺2019年澳洲聯邦大選入面，出選奇澤姆（Chisholm）選區，迎戰都係華裔嘅對手，工黨嘅楊千慧，喺競選期間，就曾經被工黨指責，喺微信上開展咗一場恐同同埋誤導性，危言聳聽嘅宣傳。廖嬋娥最後險勝，成為首位華裔澳洲聯邦眾議員。

### 同中國共產黨嘅關係

喺佢2019年當選眾議員之後，有傳媒揭露佢喺2003至2015年曾經出任中國海外交流協會廣東分會同山東分會劇理事，而呢個協會係屬於中共中央統一戰線工作部，懷疑佢同中國共產黨關係密切。廖嬋娥一度否認事件，但之後又改口，話已經同協會斷絕連繫。

另外，佢亦曾經公開推廣由中國在澳商人劉輝峰領導嘅澳洲緊急互援協會，個人同劉輝峰亦有密切關係。而去到2021年1月，澳洲緊急互援協會被報道收取中國駐墨爾本總領事館嘅資金，涉及中國政府滲透，畀澳洲安全情報局評估為對澳洲國家安全構成風險。劉輝峰亦面臨被驅逐出境。

另外，喺2020年11月，澳洲政府引用《反外國干預法》控告維多利亞州多個華人團體嘅一名領導人物楊怡生，指控佢同外國情報機構有關，涉嫌企圖影響維州自由黨嘅人物。之後有傳媒報道，警方喺搜查令入面，特別點名提到要搵同廖嬋娥有關嘅證據。

佢亦喺一次電視採訪節目入面，拒絕將中共中央總書記習近平承認為獨裁者。最開始佢迴避問題，而去到最後，佢話習喺中國政治體系入面係一個合法同埋被選舉上台嘅國家領導人。

對香港問題態度方面，佢喺2019年香港反送中運動入面，曾經讚揚香港反修例示威者爭民主，但又話對香港所發生嘅事感痛心，呼籲以和平對話解決問題。

由於佢被唔少人質疑佢嘅親中立場，喺2021年11月，有曾經參與香港反送中運動，其後返咗去墨爾本嘅民主運動抗爭者 Max Mok就表示，會喺接住落嚟嘅大選，出戰廖嬋娥嘅Chisholm 選區，嘗試將佢拉落馬。Max Mok表明，無論自己作為香港人定澳洲人，都要表明，絕對唔容許澳洲國會同政府入面，有任何人同中共統戰部有聯繫。去到2021年12月，佢批評澳洲政府因應香港人權等問題採取強硬對華政策，杯葛北京冬奧，又話呢種政策會令自由黨輸好多澳洲華人票。時事評論員黃世澤就批評，質疑佢到底仲係咪澳洲公民，係咪受到外國勢力嘅控制，如果佢有雙重國籍嘅話應該被DQ。

部分公職
----

* 世貿聯合基金總會榮譽主席

參考
--

1. ↑  "Recording of Liberal candidate's controversial LGBTI comments contradicts 'fake news' claims". *www.abc.net.au* (澳洲英文). 2019-04-15. 喺2021-01-06搵到.
2. ↑  Dziedzic, Stephen (2019-04-18). 〈【分析】选战进行时：两位华裔候选人将创造历史〉. 《ABC中文》 (中國中文). 喺2021-01-06搵到.
3. ↑  〈澳洲眾議員廖嬋娥當選資格遭挑戰〉. 原先內容歸檔喺2019-10-26. 喺2019-10-26搵到.
4. 1 2  Welle (www.dw.com), Deutsche. 〈德语媒体：经济开放能带来政治变革吗？ | DW | 23.12.2019〉. *DW.COM* (中國中文). 喺2021-01-04搵到.
5. ↑  〈墨市華商被指涉及外國滲透 面臨驅逐出境〉. *SBS Your Language* (繁體中文). 喺2021-01-04搵到.
6. ↑  經濟日報. 〈涉威脅澳洲國安 中國商人劉輝峰可能被遣返 | 國際焦點 | 國際〉. 《經濟日報》 (中文). 喺2021-01-04搵到.`{{cite web}}`: CS1 maint: url-status (link)
7. ↑  〈澳洲首宗外國干預罪案 廖嬋娥與被告關係成搜查重點〉. *SBS Your Language* (繁體中文). 喺2021-01-06搵到.
8. ↑  〈廖嬋娥曾讚香港反修例示威者爭民主〉.`{{cite web}}`: CS1 maint: url-status (link)
9. ↑  〈香港抗爭者回流澳洲 擬參選國會硬撼廖嬋娥〉. *SBS Your Language* (繁體中文). 喺2021-11-04搵到.`{{cite web}}`: CS1 maint: url-status (link)
10. ↑  〈廖嬋娥承認選民對政府處理澳中關係意見分歧〉. *SBS Your Language* (繁體中文). 喺2021-12-11搵到.
11. ↑  《廖嬋娥大言不慚 聲稱為華人選票要改變對華政策 她作為澳洲人效忠成疑 她可能有雙重國籍 應被DQ MP至係 黃世澤幾分鐘評論 20211211》 (英文), 喺2021-12-11搵到
12. ↑  〈【亞洲知識峰會】圓滿成功\_世貿聯合基金總會〉. *wtuf.org*. 喺2024-03-15搵到.
**陳志新**（1949年－），香港親中派民建聯政治人物，祖籍廣東番禺，曾經做過香港中文大學校友評議會主席同埋新亞書院校董。

生平
--

佢1949年喺廣州出世，1958年隨屋企人移民香港，之後入讀青年會中學，1968年考入香港中文大學新亞書院，主修經濟。1972年畢業，之後創立富邦航運。

部分榮譽
----

* 香港中文大學榮譽院士

政治立場
----

佢係香港親中派民建聯嘅成員，曾經喺2011年參選中大評議會主席嘅時候話中大校內唔應該討論港獨。

爭議
--

### 參選中大校友評議會爭議

2011年，陳志新參選中大校友評議會主席，被視為建制派嘅代表，主要競爭對手係改革派的嘅周澄，但陳志新之後被揭發隱瞞民建聯黨籍，亦有傳聞有資深中大校友以僱主身份向有中大背景嘅僱員施壓要求支持陳志新，投票當日亦出現兩邊陣營互相指罵。佢之後就話自己唔係刻意隱瞞，本身亦無參與黨務。但陳志新最終當選。中大校友兼時事評論員黃世澤就批評，事件係新亞書院院長黃乃正扶佢上位，幫助中聯辦統戰，新亞畀佢做校董係影衰中大。

### 獲野雞大學頒發榮譽博士資格

佢報稱攞到亞洲知識管理學院嘅院士資格同埋林肯大學嘅榮譽博士學位，但呢兩間院校嘅資格都備受質疑。2011年佢當選咗中大中大評議會主席嘅時候已經被揭發係「野雞博士」，有線新聞亦喺2019年報道，亞洲知識管理學院同埋林肯大學其實係野雞大學，未獲註冊認可，比錢就有得攞佢哋唔同嘅頭銜。

參考來源
----

1. 1 2 3 4  〈第十七屆榮譽院士頒授典禮〉 (PDF).`{{cite web}}`: CS1 maint: url-status (link)
2. ↑  〈中大校友－二零一二年六月號〉. *www.alumni.cuhk.edu.hk*. 喺2024-03-14搵到.
3. ↑  〈36人獲亞洲知識管理學院頒授院士 - 大公報〉. 《大公文匯 www.tkww.hk》. 喺2024-03-14搵到.
4. 1 2  黃世澤, martinoei (2017-09-20). 〈陳志新 做野雞大學博士兼民建聯黨員唔該你收嗲〉. 《MO's notebook 4G 黃世澤 的筆記簿》 (臺灣中文). 喺2024-03-14搵到.
5. ↑  〈周澄落敗中大評議會主席 | 蘋果日報•聞庫〉. 《聞庫》. 2011-07-09. 喺2024-03-14搵到.
6. ↑  〈社運八方：霸王硬上弓後的借殼上市，中大真好野！ | 社運八方〉. 《獨立媒體》. 2011-07-10. 喺2024-03-14搵到.
7. ↑  〈36人獲亞洲知識管理學院頒授院士 - 大公報〉. 《大公文匯 www.tkww.hk》. 喺2024-03-14搵到.
8. ↑  〈隔牆有耳：中大新校董 野雞博士〉. 《蘋果日報》. 2011-07-12.`{{cite news}}`: CS1 maint: url-status (link)
9. ↑  《他們的榮譽學位》 (英文), 喺2024-03-12搵到 `{{citation}}`: `|first=` missing `|last=` (help)
一班人玩緊德州話事啤，係而家好興嘅啤牌遊戲。
**啤牌遊戲pe1 paai2 jau4 hei3**，簡稱**啤**，指啲用啤牌嚟玩嘅遊戲。

玩法
--

內文：啤牌
由於啤牌嘅玩法同組合變化多端，好多時成為賭錢嘅工具，不過亦都有純綷當遊戲娛樂噉大人細路都可以一齊玩、並唔涉及金錢嘅啤牌遊戲。

而玩啤牌嘅時候，一般來講通常都會係四個人以對疊嘅形式咁玩，每人派十三隻來排陣出牌鬥一番，睇吓邊個成為最後嘅大贏家。當然亦都有只係兩個人對疊嘅形式，又或者多過四個人一齊玩嘅啤牌遊戲，林林總總，各有各嘅刺激同趣味。

### 賭博性質嘅玩法

一般俾人用來賭嘅啤牌遊戲，不過都可以用來娛樂而且唔賭錢，比較流行嘅有：鋤大D、鬼三二一、十三張、三公、廿一點、沙蟹（Show hand）、百家樂、德州啤等等。

### 純綷娛樂嘅玩法

而可以唔涉及金錢，純綷娛樂嘅啤牌玩法諸如：潛烏龜、Last 咭、冚棉胎、釣一對。呢啲都好啱唔鍾意賭博嘅大小朋友一齊玩，而過程重可以好緊張好刺激。

### 有獎遊戲節目

用啤牌做電視節目嘅有獎遊戲一路以來都有唔少，不過相信好多香港人重記得嘅啤牌有獎遊戲，莫過於曾經喺無綫電視嘅晚間綜合節目《歡樂今宵》入面搞過嘅「歡樂咭」；佢嘅玩法係預先喺一塊佈景板前面放咗十幾張排列成好似金字塔咁嘅、覆轉唔開牌嘅大張啤牌陣，當開咗最低嗰行嘅第一隻牌之後，就叫現場歡眾估下一隻牌大過定係細過之前嘅一隻牌（其實即係估大細），如果一路估到牌塔嘅最頂嗰一隻都估中埋嘅話，獎金自然係最豐富啦。當時呢個環節都吸引唔少觀眾特登睇埋先至上床瞓覺，甚至乎喺一啲公司嘅聯歡活動入面，都特登搞個「歡樂咭」來與眾同樂，將聯歡嘅氣氛帶入高潮，算係一個幾成功嘅電視有獎遊戲來。

### 組合嘅術語

其實喺玩啤牌來講，好多玩法裏面都有共通嘅組合術語，而通常呢啲組合都係由五隻牌組合而成，術語叫做「一手牌」，當然亦都有其它牌數所組成嘅組合；得意嘅係有啲術語只係直接由英文嘅發音直譯過來用。

以下就簡單噉介紹一吓呢啲關於啤牌遊戲嘅術語（詳細玩法請睇相關文章）：

* **單枝**

呢個唔係組合，不過都係玩啤牌嘅術語之一，意思即係出一隻牌。呢個術語最常出現喺玩鋤大D嘅時候，如果個出牌話事人出一隻牌做大家嘅指引牌，就可以話佢「**走單枝**」、「**開單枝**」、「**行單枝**」。
* **啤**pe1

廣東話嘅「啤」可以解成一對、一孖，其實即係英文*Pair*音譯過來。出一對相同點數嘅牌可以叫做「**起啤**」、「**開啤**」，而報牌嘅時候，啤通常都會跟返個點數喺尾，例如，一對煙士就叫「**啤煙**」，一對10就叫「**啤10**」，如此類推。要留意嘅係，一對相同花嘅牌並唔係啤。一啤「煙」嘅圖例：
A of spadeA of heart
* **三條**

顧名思義，即係出三隻牌，重要係三隻相同點數嘅牌，而報牌叫法同啤一樣都係將個點數跟尾，例如：「**三條煙**」、「**三條七**」……如此類推。同啤一樣，三隻相同嘅花並唔係三條。三條嘅圖例：
A of spadeA of heartA of club
* **四條**

同三條類似，即係出四隻相同點數嘅牌，而報牌嘅叫法亦都係將個點數跟尾，例如：「**四條煙**」、「**四條六**」……如此類推。同樣咁四隻同花嘅牌並唔係四條。圖例：
A of spadeA of heartA of clubA of diamond
有時四條可以係一手牌噉出，只要是旦搭多一隻牌湊夠五隻出就得。佢嘅組合喺一般嘅玩法入面係大過俘虜或者以下嘅一手牌組合（關於其它一手牌嘅組合，請睇下面）。
* **滔啤**

係由英文嘅 *Two pair* 音譯出來，係一手五隻嘅啤牌組合，由一啤相同點數牌加另外一啤相同點數牌，再加一隻牌組合而成，而報牌係先將兩對牌嘅點數行先，以下圖為例，一對煙同埋一對傾叫「**煙傾滔**」。若果係一對9同一對10就叫「**九十滔**」，如此類推。滔啤嘅圖例：
A of spadeA of heartK of spadeK of heartQ of spade
一般來講，滔啤算係一手牌入面最細牌面嘅組合（有啲玩法係唔可以出滔牌做一手牌）。
* **蛇**

一手牌嘅組合，五隻牌嘅點數一定要連續順序咁落，但就可以唔同花。圖例：
A of spadeK of spadeQ of spadeJ of spade10 of heart　、　2 of diamond3 of diamond4 of diamond5 of diamond6 of club
以上呢個由煙士開始嘅組合，俗語叫「大蛇」，即係蛇之中佢算最大，當然玩鋤大D就要有葵扇2先叫做「大蛇」，至於「細蛇」即係話由階磚2開始數五隻（玩鋤大D就以階磚3最細）。
* **花**

一手牌嘅組合，全部五隻牌都係同花，點數可以唔連續順序，例如：
2 of spade5 of spade10 of spadeK of spadeA of spade
花嘅組合一般來講係大過蛇或以下嘅組合。
* **葫蘆**fu1 lou4\*2

一手牌嘅組合，而五隻牌入面，有三隻要同點數再加兩隻同點數；報牌嘅時就會先報三隻嘅點數然後兩隻嘅點數，以下圖做例，三隻煙加兩隻2就叫做「**煙2葫fu1**」，其它如此類推。圖例：
A of spadeA of heartA of club2 of spade2 of heart
葫蘆牌面嘅組合通常係大過花同蛇或以下嘅一手牌組合。
* **同花順**tung4 faa1 seon6\*2（「順」有變調，讀「筍」）

「順」，即係順序，係一手牌嘅組合，除咗五隻牌嘅點數要係連續順序之外，重要全部都係同一隻花，例如：
A of spadeK of spadeQ of spadeJ of spade10 of spade
基本上喺大部份嘅啤牌玩法入面，同花順算係最大嘅牌面，就好似玩沙蟹咁，以上呢條由煙士開始嘅同花順（俗稱「大順」）已經係最大嘅牌面，可以壓倒晒其它一手牌嘅組合。
* **青龍**

呢個係一副牌組合嘅術語，即係全部十三隻牌都係同一隻花，喺某啲啤牌遊戲入面係屬於最高嘅牌面之一。例子如圖：
A of spade2 of spade3 of spade4 of spade5 of spade6 of spade7 of spade8 of spade9 of spade10 of spadeJ of spadeQ of spadeK of spade
**平仄**（粵拼：**ping4 zak1**，即係**仄**讀做**側**噉嘅音）係漢語文學上嘅一個概念，關乎喺文言韻文當中要點樣使用聲調：中古漢語嘅聲調分平、上、去、入四聲，而平仄當中嘅**平**係指**平聲**而**仄**係指**上去入聲**；而根據平仄嘅概念，一首詩歌要好聽，一定要跟從某啲平仄嘅變化規律，否則就「平仄不調」唔好聽。

根據現代語言學前嘅睇法，粵語有九聲，第一（陰平），第四（陽平）為平。其餘：陰上、陰去、陰入、陽上、陽去、陽入、中入為仄。而喺廿一世紀嘅語言學裡邊，粵語就有六個聲調，當中「一四聲而且韻尾唔係 -p、-t、-k 嘅」係平，其餘嘅係仄。

背景概念
----

內文：聲調同聲調輪廓
睇埋：中古漢語

> 「平聲哀而安，上聲厲而舉，去聲清而遠，入聲直而促。」  
> 
> —喺唐朝中國學佛嘅日本僧人空海
> 
> 

平仄呢個諗頭據講係源於南齊（479 - 502 年）嘅。當時啲學者喺度研究語言嘅聲調，指出中古漢語分平、上、去、入四聲，當中**平聲**出現頻率明顯高啲，所以啲人就將上去入三種聲調統稱做**仄聲**；平聲顧名思義係指「平直和諧」嘅聲調，而仄聲就「有高低變化」；佢哋個諗法，幾似現代語言學當中嘅聲調輪廓概念。根據聲調輪廓呢個概念，搵一隻聲調語言（例如係粵語噉），隻語言會有若干隻聲調，聲調之間唔單只可以喺音高嘅高低上有差異，亦可以喺音高嘅變化規律上有差異，例如以下係粵語六聲調嘅聲調輪廓圖，打戙嗰條軸係**相對音高**，而打橫嗰條軸係**時間**：

喺第二調（**史**）當中，音高會喺一個音節當中變化，初頭大致係平嘅然後就升；而喺第一調（**詩**）當中，音高就大致係高同平嘅，不過最尾嗰段會跌一跌。啲人講廿一世紀初粵語嘅平仄，第一調（**詩**）同第四調（**時**）一般都畀人當做平聲，除非隻字係 -t、-p 或者 -k 做尾嘅，而非平聲嘅一般畀人當做仄聲。

詩詞應用
----

睇埋：舊體詩同埋押韻
傳統上認為，一首詩歌要好聽，一定要喺聲調上跟從某啲規律：例如平聲被認為係和諧嘅，但如果一句句子入邊冚唪唥都係平聲嘅音節，句嘢聽落就會「疲軟」；而仄聲就被認為係唔和諧嘅，如果一句句子入邊太多仄聲音節，聽落就會好似「咬牙切齒」噉。

傳統上，一首舊體詩每一句嘅平仄比例都會相約，五言詩係一句五隻漢字，要三平二仄或者二平三仄先至會好聽；舉例說明，想像用廿一世紀初嘅粵語朗讀杜甫嘅《春望》頭嗰兩句，用阿拉伯數字標聲調—

  

國(3)
破(3)
山(1)
河(4)
在(6)  

城(4)
春(1)
草(2)
木(6)
深(1)

記返起「非 -t、-p 或 -k 做尾嘅一四就係平，其餘嘅係仄」：

  

國(仄)
破(仄)
山(平)
河(平)
在(仄)  

城(平)
春(平)
草(仄)
木(仄)
深(平)

睇得出首詩啲平仄跟從明顯嘅規律，事實係**仄仄平平仄**、**平平仄仄平**、**平平平仄仄**同**仄仄仄平平**係五言絕句嘅基本句式。

中古漢語存在喺唐朝同宋朝時期，後嚟蒙古人打冧咗宋朝建立元朝。喺元朝期間，中原嗰頭嘅漢語喺音系上出現咗明顯變化，好多中原嘅漢語方言都唔見晒啲 -t / -p / -k 尾。廿一世紀初嘅標準官話已經冇晒呢啲音，例如喺標準官話入邊，**國**呢隻漢字嘅讀音係 **guó**，屬陽平聲，如果《春望》頭兩句用標準官話嚟讀，啲平仄就會變成

  

國(**平**)
破(仄)
山(平)
河(平)
在(仄)  

城(平)
春(平)
草(仄)
木(仄)
深(平)

—被指係出現咗「平仄不調」嘅情況。

睇埋
--

* 粵語音系
* 粵語聲調
* 粵詩

外拎
--

* （香港繁體） 粵曲常識課(二) (PDF)，香港教育大學；依篇文第五部有講到粵曲點樣運用平仄。

註釋
--

1. ↑  可以睇睇入聲嘅概念。

引咗
--

1. ↑  （臺灣正體） 竺, 家寧. 中古的聲調. 聲韻學. 五南圖書出版股份有限公司. 1992: 353–355 [2018-12-16]. ISBN 9789571105109.
2. ↑  （大陸簡體） 王力. 漢語詩律學. 上海教育出版社. 2002 [2018-12-16]. ISBN 9787532083251.
3. ↑  《文鏡秘府論 · 文筆十病得失》
4. 1 2 3  瞬談唐詩 第四集：唐詩之美——體式篇（下） (PDF)
5. ↑  從中古四聲到現代粵語六調 (PDF)，漢語研究的新貌：方言、語法與文獻
6. ↑  元朝周德清，《中原音韻》
**乸**（粵拼：naa2，又叫**雌性**ci1 sing3，♀）係講有性生物，佢哋會做卵細胞（產卵生蛋），卵細胞通常係大啲嘅生殖細胞。要繁殖，乸係唔可以少咗公。冇單一基因決定生物係公定乸，而喺進化嘅過程，兩性獨立咁出現過好幾次。

定義
--

一隻大咗肚嘅貓乸
一隻蜂后
睇埋：卵子同埋配子
**乸**可以以配子嚟定義，係繁殖過程當中供應卵子（大粒啲嘅配子）嗰一方。

特徵
--

睇埋：性選擇同埋貝特曼原理
喺動物界，乸擇偶嗰陣通常都揀擇啲。

查理斯·達爾文發覺近乎一切嘅動物物種都有一種情況：乸硬係性慾冇公咁強。

喺 1948 年，有生物學家做咗一場實驗：佢哋發覺一隻果蠅公配偶愈多，生到嘅後代就愈多；相比之下，乸就冇噉嘅情況—就算一隻乸配偶好多，佢生到嘅後代數量都唔會點升—乸嘅配子（卵子）明顯大粒過公嘅（精子），噉就表示對身體嚟講，生產卵子（同生產精子比起嚟）消耗嘅資源更多，而且乸往往要花好多時間陀仔，陀仔期間隻乸冇得繁殖；公生產後代嘅能力唔受呢種限制。因此，公比較有誘因靠住「盡力搵乸交配，交配次數有咁多得咁多」嘅策略嚟行動，而乸繁殖機會有限，對配偶會比較揀擇，偏向揀高質素數量少嘅伴侶，亦會投注更多資源落去每個後代嗰度。

>  **蜂后：一世係噉勁生蛋嘅乸**
> 一個典型嘅蜜蜂群係由蜂后統治嘅。一隻蜂后通常都係佢所屬嗰個蜜蜂竇入面所有蜜蜂嘅阿媽，無論喺生理、形態定行為上都同普通嘅蜜蜂好唔同—佢大隻啲，唔識生產蜂蠟；最緊要嘅係，一隻蜂后有一組有生殖能力嘅卵巢，同埋具有可以用嚟儲起啲精子嘅結構。一隻準蜂后會同好多隻（屬於第啲群嘅）蜜蜂公交配。交配咗之後，一隻完全成熟嘅蜂后每日生到成 2,000 粒卵咁多。為咗等自己可以專心產卵，隻蜂后會釋放一啲特殊嘅費洛蒙，指揮同控制啲工蜂做嘢。 
> 
>

睇埋
--

* 有性繁殖
* 兩性異形

參考
--

以下係呢篇文引用咗嘅學術文獻或者網頁：

1. 1 2  Brown, G. R. Laland, K. N. & Mulder, M. B. (2009). Bateman's principles and human sex roles. *Trends in ecology & evolution*, 24(6), 297-304.
2. ↑  Hadisoesilo, Soesilawati. "*The Comparative Study of Two Species of Cavity-Nesting Honey Bees of Sulawesi, Indonesia*."
《**防止強迫維吾爾勞動法**》係一條美國法案，禁止進口所有來自新疆嘅產品，除非企業提供明確同埋令人信服嘅證據，證明佢哋嘅供應鏈入面無強迫勞動，先可以獲准進口。

呢條法案由參眾兩院十幾位兩黨議員喺2020年3月聯署推出，發起人包括國會及行政當局中國委員會(CECC)主席、民主黨眾議員占·麥戈文（Jim McGovern）、委員會共同主席、共和黨參議員馬高·魯比奧（Marco Rubio）同埋曾經擔任過該委員會主席嘅共和黨眾議員克里斯·史密斯（Chris Smith）等人。

呢條法案喺2020年9月22號喺美國眾議院以406票贊成，3票反對被通過咗（另外有22名議員未投票）。

影響
--

睇埋：新疆棉花風波
由於新疆係中國主要嘅棉花產區，法案如果生效，中國嘅大部分輸美棉花產品可能會被禁。美國國會通過咗《防止強迫維吾爾勞動法》之後，良好棉花發展協會（BCI）之後就有提議去抵制新疆棉花。2021年3月1號，BCI上海代表處微信公眾號發佈叫咗「關於新疆問題的重要申明」嘅文章，喺度申明明確指出，BCI中國專案團隊嚴格遵從BCI嘅審核原則，由2012年開始對新疆專案點所執行嘅歷年第二方可信度審核同第三方驗證，就話未發現一例有關強迫勞動嘅事，呢篇文被人認為係雙重標準。

2021年3月22號，歐洲聯盟、英國、美國同加拿大宣佈就維吾爾人嘅大清洗對中華人民共和國官員實施制裁，係自1989年六四事件歐盟對中國實施武器禁運以嚟嘅首次制裁。響2021年3月24號朝早，中國共青團中央嘅官方賬戶係第一個開始喺新浪微博度發文批鬥，針對H&M喺2020年9月出過嘅一份聲明話唔會再用新疆棉花。嗰份聲明被認為係對維吾爾人嘅大清洗去表態，而喺中國大陸社交網絡上就被官媒同網民發起抵制行動。

爭議
--

### 蘋果被揭遊說國會議員反對

2020年11月21號，《華盛頓郵報》揭發，蘋果公司喺參議院游說國會議員反對法案。因為北京未經諮詢或香港人同意強行訂立《港版國安法》嘅而被逼流亡海外嘅前香港立法會議員羅冠聰，就喺社交網站回應事件，有提到Apple Store唔畀員工佩帶黃口罩，禁止喺Apple Pencil上刻「liberate HKERS」字眼，呼籲要監察呢啲公司嘅言行，防止佢哋為咗配合中共而犧牲人權自由。

睇埋
--

* 各國對中國威脅對應措施一覽

資料來源
----

1. 1 2 3 4  李逸華 (2020-09-23). 〈眾議院通過《防止強迫維吾爾勞動法》〉. 《美國之音》. 喺2020-11-22搵到.
2. 1 2  Reed Albergotti (2020-11-21). "Apple is lobbying against a bill aimed at stopping forced labor in China". 《華盛頓郵報》 (美國英文). ISSN 0190-8286. 喺2020-11-22搵到.
3. ↑  李司坤; 邢晓婧; 李萌; 高雷 (2021-03-25). 〈H&M抵制新疆棉花惹众怒，深挖背后还有阿迪耐克等国际品牌！〉. 《環球時報》. 喺2021-03-25搵到.
4. ↑  〈路透：歐盟同意制裁中國官員 六四事件後30餘年來首見 | 國際 | 重點新聞 | 中央社 CNA〉. *www.cna.com.tw* (臺灣中文). 喺2021-03-22搵到.
5. ↑  陳駿豪 (2021-03-25). 〈【新疆棉風暴】共青團突狙擊H&M　分析：中共策動警示外國〉. 美國之音. 喺2021-03-26搵到.
6. ↑  黃麗玲 (2021-03-25). 〈国际品牌停用疆棉在中国引发抵制浪潮 这一套世界要继续吃吗？〉. 美國之音. 喺2021-03-25搵到.
7. ↑  H&M Group (2020年10月). "H&M Group statement on due diligence" (英文). 喺2021-03-24搵到.
8. ↑  〈H&M等拒用新疆棉 中国再掀抵制热潮〉. *RFA*. 2021-03-24. 喺2021-03-25搵到.
9. ↑  〈HM被共青团中央官微点名批评：一边造谣抵制新疆棉花一边在中国赚钱〉. *finance.china.com.cn*. 中國網. 喺2021-03-24搵到.
10. ↑  羅冠聰 (2020-11-22). 〈【美國戰線｜蘋果被揭遊說國會議員 阻新疆血汗產品禁令通過】〉. *Facebook*. 喺2020-11-22搵到.
學校大門
 **從化太平第二中學**（粵拼：cung4 faa3 taai3 ping2 dai6 ji3 zung1 hok6）
（注意平字有當地鄉下話變音），又叫**太平二中**，係中國廣東廣州嘅初中三年全日制中學，1979年創辦，位置喺從化太平場康樂西路50號。地理上屬從化經濟技術開發區。

校服色
---

|  |
| --- |
| 太平二中嘅校服 |
|  |  |

長袖
* 衫：
　　　相間。領　，袖口　帶兩條　線，正面、背面同兩袖中間都有V字形嘅分界（兩袖銳角，正反面鈍角），分界上方有條平行於分界嘅　粗線，左右對稱。
* 褲：
　，兩邊有條好幼嘅　線，重有種喺中間帶些少　邊。

短袖
* 衫：
　，左右對稱，有領有紐扣，領同袖口　帶　邊。
* 褲：
呢間學校從未發行過短褲品種。不過啲學生好多時喺熱天嗰時着自己買啲短褲入學校讀書時，保安同值班學生都唔會截得就截，但必須要有太平二中啲學生卡先至畀入學校。

史
-

學校喺1979年4月開辦，初期學校喺屈洞村入面開辦，嗰時嗌**從化縣屈洞初級中學**，但屬廣州市第17中學嘅從化分校。1994年4月，學校改咗名做**從化太平第二中學**。1996年俾從化市人民政府（今日嘅從化區人民政府）定為落後學校。1997年7月向西搬到康樂西路50號入面辦，重喺1999年捹甩「落後學校」嘅怪名。2003年重將學校改造過。2005年5月升級成從化市一級學校，2014年因從化撤市改區，學校變成從化區一級學校。

### 爆發校園暴力事件

2015年6月29號中午（UTC+8），學校宿舍爆發咗單震驚全廣東地區嘅校園暴力案。有位喺水南村住嘅14歲在讀智障學生——小亮（花名），俾一班14～15歲嘅學生圍住宿舍入面嘅牆角猛咁用棍頭㩧兼被錄成短片擺上網。雖然短片得唔夠10秒長，但引起好多家長、學生同社會嘅關注。據小亮解釋，當日佢因為午休時嘈醒咗瞓緊中午覺嘅大土（花名），後嚟幾位包括小白（花名）嘅同黨加入而㩧咗小亮一餐，重發埋張不雅相入微信朋友圈。事發第二日朝早，駱某喺學校睇到小亮被打嘅短片轉畀小亮阿媽後而雞噉腳搵先生，當日晏晝，4位負責搞校園暴力嘅家長嚟咗學校凈傾咗一個鐘兼簡單道歉就算。後嚟小亮阿媽帶咗小亮到醫院照CT，重嗌參與校園暴力嘅家長喺禮拜三（2015年7月1號）再傾過單嘢，但一直冇下文。直到同年7月5號，駱某建議小亮阿媽扯多幾位家屬嘅親戚過嚟傾呢單嘢，當日六位參與校園暴力嘅家屬全部到齊，連差佬同埋新聞媒體都過嚟關注呢單嘢，之後六位家屬猛咁家嘈屋閉，嘈夠差唔多4個鐘先至結束。最後6位肇事學生嘅家屬向差佬道歉兼賠咗￥5000，重簽埋協議邊個報復小亮嘅，就即刻被叉住同監禁。

攷
-

1. ↑  特稿｜被暴虐的智障少年小亮 網易
2. ↑  14岁智障少年被同学集体施暴 传送门 （2015-07-05）

連出去
---

* 太平第二中学 安居客
* 太平第二中学 中考网

出面網頁
----

* 從化太平第二中學嘅官方網站
「6 pair 半」跳轉到呢度。有關同名專輯，請睇「**六啤半 (專輯)**」。
**六啤半**，香港一羣唱片騎師合稱，二十世紀八十年代頭，當時為香港商業電台上至受歡迎嘅十三人，六女七男，出埋唱碟。廣東話「啤」係英文「pair」嘅食字，即係「一對」嘅意思，六啤半得名，六女七男唱片騎師啱啱好六對半。渠哋曾經代表住香港樂壇一段光輝時刻，同埋當代後生仔女嘅集體回憶。渠哋除咗推出咗一張同名大碟之外，又主演過無綫電視嘅電視節目《愛情安歌》。喺成長後有唔少都成為日後香港娛樂界獨當一面嘅人，例如俞琤做咗商業電台執行董事、湯正川同陳少寶後來都做咗唱片公司高層、曾路得同盧業瑂做咗有名嘅唱歌導師，鍾保羅做咗有名嘅主持人。

成員
--

六啤半成員包括關西蒙、曾路得、鍾保羅、盧業瑂、俞琤、楊振耀、湯正川、陳少寶、樂仕、錢錢、朱明銳、蘇施黃同埋梁安琪。

音樂專輯
----

《六啤半（中文：六啤半 (專輯)）》（1980年）

電視節目
----

《愛情安歌》

出面網頁
----

* 李純恩 (2009年10月26號). 〈「六啤半」〉. 《蘋果日報 (香港)》 (繁體中文). 香港.


|  |  |
| --- | --- |
| Stub icon | 呢篇文係香港組織楔位文。歡迎幫維基百科擴寫佢。睇 • 論 • 改 • 歷 |
**松下幸之助**（日文：まつした こうのすけ，1894年11月27號—1989年4月27號），係日本生意人兼發明家，松下電器、松下政經塾同埋PHP研究所嘅創立人。花名「經營神人」。

生平
--

### 早年

1894年11月27號，松下幸之助響和歌山縣海草郡和佐村千旦之木（即依家嘅和歌山市禰宜）出世，係當地一個小地主松下政楠嘅三仔，亦係最細嗰個仔，上有五個家姐同兩個大佬。因為響屋企面前有棵大松樹，所以就以此為姓，改個姓叫「松下」。

大概1899年，老豆經營米相場失敗，搞到破產，一家人因此搬去和歌山市本町一丁目。老豆響嗰度曾經開過下馱屋，但係佢唔太擅長做生意，所以又執咗笠。另一方面，幸之助因為屋企環境轉差，所以被迫輟學，到宮田火鉢店做咗契約勞工（佢仲做埋人哋徒弟）。

1910年嘅松下幸之助
後嚟佢師傅轉行做第五代單車。響呢段時間，松下留意到啲顧客過嚟幫襯嗰陣成日都要買煙食，因此佢諗到一個方法：如果佢入貨嗰陣係成批買而唔係單一一枝煙仔咁買，咁唔單止啲煙仔可以即刻到手，而且支煙嘅價錢比起一支支咁買平好多，可以從中賺個啲錢。呢個舉動令到其他學徒非常不滿，而店主亦唔支持，所以最後佢停止咗成批買。但係呢次事件令到佢留意到自己原來都有返啲生意頭腦，成為佢第日做生意人嘅契機。

佢一直對大阪市嘅有軌電車印象深刻，所以佢就以從事電呢方面嘅工作做目標。佢十六歲加入大阪電燈（即依家嘅關西電力），並且響嗰度打工七年。期間佢留意到裝電燈係要直接攞電線駁入屋企，如果要換電燈就會好麻煩同埋危險，所以佢諗到響屋企裝插蘇（英文：Lightbulb socket），直接將電燈駁落插蘇到，咁就安全得多喇。1913年，佢入讀關西商工學校夜間部預科，一邊打工一邊讀書，1915年同井植梅野（婚後改叫松下梅野）結婚。兩年後決定辭職。

### 創立松下

1918年嘅松下
1918年，松下響大阪府東成郡（即依家嘅大阪市東成區）聯同另外四人（其中一個係舅仔井植歳男，二戰後創立三洋電器）夾份製造同賣插蘇。一開頭銷量並唔好，所以其中兩個唔撈。後嚟松下由川北電氣（即依家嘅松下環境系統）得到大量風扇零件訂單，從此生意就越做越好。

因為業務越做越大，所以同年3月佢哋響大阪市北區西野田大開町（即依家大阪市福島區大開2丁目）創立松下電器嘅前身「**松下電氣器具製作所**」。由呢個時候開始，佢開始唔單止淨係賣電燈插蘇，仲賣埋自行車用電燈。1929年將公司改名叫「**松下電器製作所**」。

### 轉行

### 復歸社長

### 晚年

人物
--

屋企
--

松下同其他人嘅合照，其中後面個排係松下幸之助、井植歲男、松下梅野
松下幸之助嘅細舅井植歲男（老婆梅野嘅二細佬）亦係一位生意人，當年曾經同松下一齊成立「松下電氣器具製作所」，響1947年接受公職追放之後由松下分家，成立三洋電器。而歲男兩個細佬井植祐郎同井植薰，都跟住移籍到三洋。三兄弟先後出任三洋嘅會長同社長，但最後三洋都係合併落松下。而梅野嘅妹夫中尾哲二郎都曾經短暫脫離過松下，但係收尾都係返嚟。

幸之助同梅野得一個女幸子。所以，佢認咗舊華族、兼畫家平田榮二個二仔正治做婿養子。而正治嘅阿爺平田東助係舊米澤藩武士，仲分別響第一次同第二次桂太郎內閣出任內務大臣。幸子同正治有兩個仔一個女，分別係正幸、弘幸、敦子。

另外幸之助有幾個私生仔女，而呢幾個仔女響佢死後亦分到遺產。

|  |  |
| --- | --- |
|  | 呢篇同日本人相關係楔位文。歡迎幫維基百科擴寫佢。睇 • 論 • 改 • 歷 |
丈量
**丈**，長度單位之一。說文話，丈、十尺也。至少戰國開始就等於十尺，然而上推至商約莫一人身高，手執等身杖，一米六九五。由此舊時男人成人叫丈夫。至於實際幾長，就好睇地方、行業同時代。按史上趨勢，愈遲就愈長。

丈舊時好常用，日常用語都有丈夫、方丈、離題萬丈、一落千丈、萬丈布、光芒萬丈、魔高一丈、火冒三丈、八丈金剛之類。

現時各地丈有唔同長。上推大清分裁衣尺、量地尺、營造尺。裁衣尺一丈即三米五五。量地尺即三米四五。營造尺三米二〇。唔同尺由於兼顧禮制舊習。實情唔同地方都有唔同變化。

香港度量衡一尺定義計，十倍為一丈，一丈大概三米七一五。中華民國史上有兩套，一九一五年，一丈三米二〇。一九三〇年市制，一市丈即三米又三分之一，約三米三三三。日本尺貫法定義一尺有三十三分之一百，推一丈大約三米〇三〇。南韓北韓同臺灣，受日治時影響，跟日本一丈約三米〇三〇。另外公制又有公丈，即十米。

面積亦用丈計，方丈本身為一丈正方面積咁意思。印度維摩詰有丈室臥病，同文殊菩薩論佛法。室得方丈咁大，然而容得落聽眾無數。

文
-

甲骨文。丈。睇成尹
甲骨文。丈。睇成尹
講甲骨文搵唔到丈字，然而上古文學常見。其一推測，甲骨文丈字誤認做尹字，以手持杖，似權杖，代表大人。丈咁又成為長度準繩。丈字後世分成丈、仗、杖。

丈。从十从又。
小篆丈字，上十字下又字。又即手形。

許慎說文

|  |  |  |
| --- | --- | --- |
| 「 | 丈、十尺也。从又持十。 | 」 |

許慎並無解釋到來源。

段玉裁注說文

|  |  |  |
| --- | --- | --- |
| 「 | 十尺也。从又持十。夫部曰、周制八寸爲尺、十尺爲丈。人長八尺、故曰丈夫。然則伸臂一尋、周之丈也。故从又持十。 | 」 |

尋。伸臂。e
段玉裁認為丈即人身長，丈夫意思來源。又講兩臂橫伸，成十字形，亦一丈同兩臂，手到手總長度。咁十字來源。

攵部攴部，更似丈義延伸，部件丈字變形。

廣東話丈等同度，尤其講裁衫度身。事實以前量地畫則叫丈量，種種營造，起屋造船，都叫丈量，圖則叫丈量圖。

史
-

古代及當今各地方，一丈同米約數比對

* 商。一米六九五
* 周。一米九一
* 楚。二米二七
* 秦。二米三一
* 漢。二米三一
* 三國。二米四二
* 西晉。二米四二
* 東晉。二米四五
* 南朝。二米四五
* 北朝。二米九六
* 隋。二米九六
* 大唐。
	+ 小尺。三米〇〇
	+ 大尺。三米六〇
* 五代十國。三米〇〇
* 大宋。三米一二
* 遼。三米〇〇
* 金。三米〇〇
* 大元。三米一二
* 大明。
	+ 裁衣尺。三米四〇
	+ 量地尺。三米二七
	+ 營造尺。三米二〇
* 大清。
	+ 裁衣尺。三米五五
	+ 量地尺。三米四五
	+ 營造尺。三米二〇
* 民國同共和國。
	+ 一九一五年。三米二〇〇
	+ 一九三〇年市制。市丈。三米三三三
	+ 一九二九年公制。公丈。十米〇〇〇
* 香港。英治同特別行政區。三米七一五
* 日本同舊時日治地。臺灣。南韓。北韓。三米〇三〇

攷
-

1. ↑  〈漢語多功能字庫〉. *humanum.arts.cuhk.edu.hk*. 喺2024-03-15搵到.
2. ↑  〈汉字的故事——"寸"、"尺"、"丈"、"寻"和"仞" 五字趣释〉. 原著喺2017-10-21歸檔. 喺2017-10-20搵到.
3. 1 2  〈破譯甲骨文字之三百三十八：丈 尹和部首"攴"\_一个理科学者的思考\_新浪博客〉. *blog.sina.com.cn*. 喺2024-03-15搵到. `{{cite web}}`: no-break space character in `|title=` at position 15 (help)
想搵從事性工作嘅「馬伕」嘅話，請睇**扯皮條**。
 呢篇文講嘅唔係馬車夫。
馬場上嘅人，包括馬伕
**馬伕**（groom）又叫**馬童**（stable boy、stable hand、stable lad）係喺馬房度負責照顧馬嘅職業，主要負責湊住啲馬嘅人。喺西方，如果馬主擁有馬嘅數量唔多，好多時馬主會自己負責馬伕嘅職責。

除咗照顧馬，馬伕可能同時負責打理馬房；喺《儒林外史·第五二回》嗰度提到：「『秦二哥，我前日新買了一匹馬，身材倒也還好，你估一估，值個甚麼價。』隨叫**馬伕**將那棗騮馬牽過來。」

而**馬童**喺戲曲嗰度係扮演專門幫主人拉馬嘅「武生」，一般都係由功底深厚、彈跳能力強嘅「武生」嚟做，喺粵劇，羅家英飾演關羽馴馬嘅時候，同台演出嘅馬童（蔡之崴飾演）同埋《周瑜血戰蘆花蕩》，李秋元飾演周瑜俾黃忠、魏延追殺嘅時候，周瑜同馬童（演藝學院學生詹錦榮飾演）都表現出馬童嘅「武功」。

喺歐洲同埋香港，馬伕亦可能係指賣淫集團管理嘅「雞竇」嘅男性「負責人」，佢哋嘅主要工作係「扯皮條」，有啲仲自己落埋場接客。

1. ↑  〈賽馬發展培訓 - 賽馬人才培訓中心 - 香港賽馬會〉. *campaign.hkjc.com* (查莫洛文). 喺2024-03-16搵到.
2. ↑  〈今日信報 - 副刊文化 - 周瑜有個好馬童 - 張敏慧 - 一台風景〉. 《信報網站 hkej.com》 (香港中文). 喺2024-03-16搵到.
愛德華八世
**愛德華八世**（Edward VIII of the United Kingdom，1894年6月23號—1972年5月28號），全名**愛德華·亞厘畢·基斯頓·佐治·安德魯·博德·大衛**（Edward Albert Christian George Andrew Patrick David），係英國同英屬海外各自治領嘅國王同埋印度皇帝，1936年1月20號繼位，同年12月11號退位，做咗唔夠一年。愛德華係唯一一個自願退位嘅英國君主。

1937年佢被封為**溫莎公爵**。

名號
--

愛德華八世嘅全名**愛德華‧阿爾拔‧基斯旬‧佐治‧安德魯‧博德‧大衛**（**Edward Albert Christian George Andrew Patrick David**），包含阿爺愛德華七世、阿公基斯頓九世（丹麥國王）、老頭嘅名同埋英格蘭（聖佐治）、蘇格蘭（聖安德魯）、愛爾蘭（聖博德）、威爾斯（聖大衛）嘅守護聖者名。

繼位前，佢係羅撒西公爵、康和公爵及威爾斯親王殿下（又叫威爾斯太子）。

在位期間，佢嘅全稱係聯合王國國王、英屬海外各自治領土國王同埋印度皇帝。

退位後佢畀細佬佐治六世封為溫莎公爵。

早年生活
----

愛德華生於舒梨郡里士滿嘅帕拉底歐式白色木屋。佢老頭係約克公爵佐治王子（後來佐治五世），係愛德華七世僅存嘅仔。佢阿媽係約克公爵夫人（後來嘅瑪麗王后）。作為維多利亞女王嘅長曾孫，一出世愛德華就係約克 愛德華王子殿下。佢嘅屋企人叫佢全名最後一個字「大衛」。

威爾斯親王
-----

1910年5月6號佢阿爸繼位，佢自動成為康沃爾公爵、羅撒西公爵、卡利克伯爵、仁弗魯男爵、蘇格蘭外島勛爵同埋蘇格蘭嘅大管家。1910年6月2號佢又被封為威爾斯親王同埋賈斯特伯爵。喺威爾士政治人大衛‧萊特‧佐治嘅主張下，1911年受封儀式喺加納封堡正式舉行。嗰次係中世紀以來首次真正喺威爾斯舉行嘅名銜受封儀式。

軍旅生活
----

第一次世界大戰期間，愛德華一到服役年齡最低要求，隨即話有興趣參軍。佢獲批准入伍，同英國護衛隊一齊服役。雖然愛德華話願意上前線做嘢，但英國政府唔畀，怕王位繼承人受傷。即使係噉，愛德華見識過戰壕戰嘅可怕，又盡佢所能探望前線。雖然佢嘅角色非常有限，但就令佢受到士兵嘅愛戴。

愛情生活
----

1928年，佐治五世畀咗愛德華鄰近伯克郡桑寧代爾嘅Fort Belvedere作為住宅。此後愛德華開始同一啲已婚女子發生戀情，包括弗麗達‧達德利‧沃德、佛奈斯侯爵夫人及華里絲‧辛普森。辛普森夫人結過兩次婚，當時重有老公恩尼斯特‧辛普森。

愛德華同辛普森夫人嘅關係令佢同阿爸佐治五世關係惡化。愛德華嘅父母都唔接受辛普森夫人，佢細佬阿爾拔王子極力慫恿愛德華另覓佳配，最有影響力嘅英國國教教會亦表示反對，但愛德華同辛普森夫人嘅關係始終不變。

繼位
--

1936年1月20號佢父王佐治五世駕崩，愛德華繼任英國國王，成為愛德華八世。

退位
--

內文：愛德華八世退位風波
1936年11月16號，愛德華同首相史丹尼‧鮑德溫喺Fort Belvedere見面，講出佢想同辛普森夫人結婚嘅諗法。當時首相畀愛德華三個選擇︰

1. 取消結婚嘅諗法（好明顯，愛德華唔會放棄辛普森夫人）
2. 迎娶辛普森，違抗首相意願（政府好有可能會投降，但會引起憲法風波）
3. 退位（**愛德華嘅選擇**）

最後佢喺1936年12月10號簽署退位信，12月11號英國國會批准，愛德華八世正式退位，由佢細佬阿爾拔王子繼承，是為佐治六世。

溫莎公爵
----

1937年3月8號佐治六世為佢阿哥、前國王創立咗一個名銜──溫莎公爵。

同年6月3號溫莎公爵同華里絲‧辛普森喺法國舉行私人婚禮，英國王室成員一個都冇現身。婚禮剩低嘅一塊蛋糕喺1998年2月一個拍賣會度以29900美元成交，係至今最貴嘅蛋糕。

1937年，溫莎公爵伉儷去到德國做納粹首領阿道夫‧希特拉嘅私人訪客。其後佢哋去法國定居。1940年8月18號，溫莎公爵俾英國政府派到巴哈馬出任殖民地總督，直至1945年7月28號。

近年來，美國聯邦調查局解密嘅資料顯示，二戰前同埋期間，溫莎公爵伉儷都贊同法西斯主義。喺二戰之後亦都發表過類似言論。英國同德國開戰前四個月，佢直頭叫英國人唔好反抗。

溫莎公爵伉儷冇仔女。溫莎公爵1972年因喉癌死喺巴黎，終年77。

名譽博士
----

* 香港大學名譽法學博士（1922年）

睇埋
--

* 太子道

參考
--


維基語錄收錄咗同呢篇文相關嘅摘錄：
**英王愛德華八世**

1. ↑  〈趣味數字補充 金錢篇〉. 牛津大學出版社. 歸檔時間2008-01-05. 喺2014-01-20搵到.`{{cite web}}`: CS1 maint: bot: original URL status unknown (link)
2. ↑  "Britian's Nazi King?". National Geographic Channels. `{{cite episode}}`: Missing or empty `|series=` (help)
3. ↑  "Historians believe the Duke of Windsor actively collaborated with the Nazis during the Second World War" (加拿大英文). Canadian Broadcasting Company. 2022年11月10號. 喺2023年6月26號搵到.
4. ↑  〈His Royal Highness Edward, Prince of Wales - 檔案 - 名譽博士學位畢業生 - 香港大學名譽博士學位畢業生〉 (繁體中文). 香港大學. 原著喺2020年4月17號歸檔. 喺2020年4月17號搵到.

* 溫莎公爵自傳*A King's Story*（1951年）
* 公爵夫人的書*The Heart has its Reasons*（1956年）
呢篇文講一個軍事建制嘅單位。想搵通常喺警隊入邊嘅警司嘅話，請睇**警司**。
中國人民解放軍嘅**警司**，全稱係**警備司令部**，部隊入邊又叫做**衛戍司令部**。實際即係憲兵司令部嘅一種**。**

任務
--

喺駐軍較集中嘅城市度就會設立警司，負責呢個城市嘅警備區，同埋中共著城市嘅委員會同人民政府（權限低），管轄返駐地嘅警備部隊，仲指揮埋下轄區、縣嘅人民武裝部。警司係指揮著警備區，負責所在城市嘅部隊紀律糾察、警衛、守備仲有民兵、兵役、動員等。

架構
--

除咗解放軍嘅警司，中共駐當地嘅市委、市人民政府亦有權領導著警備區（係唔夠權）。警司嘅一哥一般係由所在嘅省級軍區或軍分區嘅副司令去做，而同一區嘅副參謀長就做警司嘅參謀長。日常嘅辦公機構就設有軍務處、科或軍務動員處，科入邊就會設埋警備辦公室，而所轄編制嘅部隊，係有專職或臨時兼職警備嘅糾察連（排）。

### 警備區嘅設置

截至2012年7月，中國人民解放軍喺3個直轄市、27個省會（首府）城市、3個計畫單列市同10個地級市共設立咗43個警備區。其中，3個直轄市嘅警備區係正軍級單位，隸屬大軍區建制；剩低嘅40個警備區同軍分區平級，係正師級單位，隸屬省軍區建制。

兩粵地嘅警司
------

### 廣州警司

#### 接管時期

1949年10月中國解放軍進駐咗廣州市，為咗清剿殘餘嘅國民黨廣東省屬保安團同埋縣區部分嘅武裝勢力，對付附近一帶嘅各色人士等，10月16號奉中共中央軍事委員會命令，成立咗廣州警備司令部，早過廣州軍事管制委員會嘅成立。根據贛州會議嘅部署，由44軍（另一說係四十二軍）負責廣州嘅警備，鄧華做司令，賴傳珠做政委。為咗保障中共順利咁接管廣州，警司成立後就先負責當地嘅治安防控，並喺軍管會成立後，負責清剿殘留廣州度嘅武裝勢力。

而喺朱光到埠接任人民政府嘅副市長後，同警司嘅指揮官研究咗當地啲社團活動，經回報過中共中央華南分局，決定喺警司本部開一個成立招待會，以誘捕啲唔明身份嘅各路社團骨幹。嗰時嘅警司參謀長黃忠誠就負責警備部隊嘅布控，防範警司嘅現場有反抗情況。10月18號就發咗請柬，「邀請」各組織嘅主要領導人到警備司令部開會「商討工作」。21號晚黑（又說係19號晚）收到請柬嘅人進入咗會場度，喺重兵駐防下，由警司嘅政委吳富善公開宣讀咗警司發出嘅勸降通告，跟著就收押咗到場嘅所有人。第二日仲四圍張貼咗警司發佈嘅取締各未有登記社團嘅命令。

#### 固定建制

到咗1952年1月幾經重組嘅警備部隊，被調離廣州去執行海邊防任務，就轉由廣州市公安總隊兼廣州警備司令部。

1959年1月24號廣州警備司令部被撤銷，警備工作轉畀廣東軍區。

後尾先有固定咗嘅廣州警司，係源自1960年10月組建嘅廣州軍分區先。嗰時係根據中國人民解放軍總參謀部嘅批示，合併咗廣州市人民武裝部同廣東省軍區步兵第三團團部而成。接受著廣東省軍區同中共廣州市委嘅雙重領導下，係主管返廣州市民兵、兵役同警備嘅任務。 而1962年5月30號又恢復咗廣州警備司令部，而警司嘅辦事機構設喺廣州市公安局入邊。1966年6月文革爆發，變由廣州軍分區代行廣州警備司令部嘅職責。

到咗1967年4月1號文革爆發冇耐，就正式擴編軍分區成廣州警備區，而有咗固定嘅廣州警司。呢陣時係受廣東省軍區同埋廣州市軍管會、廣州市革命委員會(中共廣州市委、市人民政府)嘅雙重領導。

睇埋：紅警司
### 南寧警司

1949年12月喺南寧市軍管會下組成南寧市警備司令部、政治部，管轄軍區警衛團、第一五二師四五五團仲有工人糾察總隊(設4個大隊) ，到咗1953年6月撤銷。喺1967年4月再重建咗南寧警備司令部、政治部，開始固定咗警備部隊嘅建制。

參考
--

1. ↑  中国人民解放军警备条令 解放军报 责任编辑：遥远 2015-05-06
2. ↑  "司令部"就是"参谋部"？什么级别的部队可以设司令部？[*失咗效嘅鏈*] 2020-05-18 曾晴曦
3. ↑  科普："警备区司令员"是什么级别？ 2018-05-27
4. 1 2 3  解放大军入粤 广州军事接管[*失咗效嘅鏈*] 黄毅 广州文史
5. ↑  广东剿匪大事记 Sep 5, 2019
6. ↑  花城春雷：广州解放与广东剿匪 胡元斌
7. ↑  党志第六章军事工作 中共广州市委党史文献研究室
8. ↑  警备区，要塞区，守备区历史 2017-04-22
9. ↑  广西通志 军事志 第五篇 解放后部队·院校
**李福兆**（**Ronald Li Fook-shiu**，1929年1月—2014年12月27號），前香港交易及結算所主席。1987年10月股災時下令停市四日，引嚟各方指摘。1988年喺做聯交所主席時非法收受利益被判坐花廳。

生平
--

李福兆係香港名門李佩材家族後人，李作元嘅細仔，亦係李國寶、李國章嘅阿叔。喺香港大學畢業之後留學美國，攞咗個工商管理碩士學位，同埋會計師資格。1969年創立遠東交易所，做咗第一任主席。1986年四會合併，當選做聯交所主席。

1987年10月19號發生世界性股災，聯交所史無前例宣佈停市四日，成為全世界唯一喺股災時停市嘅股票市場。社會已經有輿論質疑聯交所停市決定嘅理據，前香港立法局議員李柱銘喺立法局會議上要求李福兆辭咗聯交所主席個職位。

10月26號挨晚，當聯交所開記者會解釋停市決定，一個澳洲記者質疑停市同李福兆私人利益嘅關係，呢個決定合唔合法。李福兆勃然大怒，用食指直指向嗰個記者，用拳頭敲枱面，要求嗰個記者道歉，李福兆話：「噉係惡意誹謗。」「講出你個名，我要我嘅律師記低。」「我今下就畀張告票你。」「告佢，帶佢去差館，帶佢去差館。」聯交所高層職員勸過李福兆冷靜，冇用，一眾記者於是將嗰個澳洲記者拖離會議室，記者會喺喧吵聲中結束。

同年底聯交所改選，李福兆只係做副主席。1988年1月2號，李福兆畀香港廉政公署拉咗，指控佢身為聯交所主席時，喺審核公司招股上市過程入便，非法收受新上市公司配售嘅股份，從中獲利。結果被判罪名成立，坐四年監。出獄之後喺泰國定居，過退休生活，喺2014年瓜老襯。

屋企人
---

李福兆有兩個仔一個女，分別係李國麟律師、李國祥、李志行，馬墉宜係佢嘅女婿，葉亦楠（葉傲冬嘅堂大佬）係佢嘅孫女婿。

馬主生涯
----

喺1970年代到1980年代中期，李福兆係香港賽馬會出名嘅大馬主，個人名下馬以「一起」兩字起名，而佢有份嘅遠東交易所團體嘅名下馬就以「東」字開頭。
**潔銀**（粵拼：git3 ngan4）係中國廣東廣州已經冇咗嘅牙膏廠，總部喺而家海珠區鳳凰崗樂善大街2號大院。1982年成立，1992年被高露潔收購。

佢亦係廣東地區第一支牙膏廠商。口號係「要將牙病防，潔銀幫你忙」。

史
-

1978年，徐文霞喺軍醫大衛生處做副處長同牙科主治醫生時，有位姓高嘅大學生因為復發性口腔潰瘍成日嚟睇病，但用咗好多辦法都係效果麻麻，結果個學生搞到要退學。後嚟徐文霞諗到可以長期用嘅中草藥同牙膏結合，但由於佢嗰時未掂過整牙膏，結果佢用咗好長時間，搵咗嗰時廣州唯一嘅牙膏廠同學校化學研究室嘅副教授學咗嘢，最後廣州軟管廠廠長應承咗同軍醫大合作，出一批實驗牙膏。批牙膏喺1982年正式開始生產。

實驗牙膏出咗街之後，好多人都話佢效果比較好，由於嗰時開緊廣交會，啲牙膏好快賣嗮。呢批試驗牙膏唔單止將學生嘅口腔潰瘍醫好，甚至連就嚟執笠嘅廣州軟管廠鹹魚翻生而成為日用化工廠，甚至喺1980年代成為最暢銷嘅牙膏。1990年，牙膏銷售量突破1000萬而成為廣州嘅創業盈利大戶。

1992年，全球最大嘅牙膏廠商——高露潔正式收購咗潔銀，成為高露潔屬下嘅一部分而開始逐漸退出市場，直到1995年底消失到無影無蹤。而工廠原址喺2010年被改為創意園。

而家嚟講，潔銀牙膏凈喺細型士多舖同細超市仔先至搵到。

註同攷
---

註
1. 1 2  間嘢嘅全名係「中國人民解放軍第一軍醫大學」，即係而家嘅南方醫科大學。
2. 1 2  間嘢喺1982年改名做「潔銀」，1992年俾高露潔收購，直到1994年被完全合併而消失。

攷

1. 1 2 3 4  被收购、搬迁、倒闭 大名鼎鼎的"工业大道"正在消失(2) 新快网 （2013-10-17）
2. 1 2  广州软管厂 广州地情网
3. ↑  第5章：注定以小搏大（2） 互聯網檔案館嘅歸檔，歸檔日期2021年8月26號，. 搜狐
4. ↑  让中国人心痛！说说那些被外资收购的国产品牌 泡泡网 （2016-01-30）

睇埋
--

* 廣州軟管廠
* 高露潔

連出去
---

* 洁银 大洋网 （2012-08-22）
* 洁银中药牙膏 商告网
**反猶騷亂** (英文：Pogrom) 係一種針對猶太人嘅暴動，係反猶情緒激烈嘅後果之一，而目標一般都係屠殺或者逼走佢哋。反猶騷亂可以有唔同嘅特徵，包括動機、歷史背景、規模、同埋暴力嘅層次等等。

歷史
--

喺近代史，其中最常出現反猶騷亂嘅地方就係1900年代初嘅俄羅斯帝國，包括發生喺奧迪沙 (1881)、華沙 (1881)、基施紐 (1903)、基輔 (1905)、同比亞韋斯托克 (1906) 等等。喺俄羅斯內戰爆發之後，仲有包括利維夫 (1918) 同埋基輔 (1919)。

喺戰前嘅納粹德國，亦有非常出名嘅水晶之夜 (1938)。喺兩日嘅時間，有接近100位猶太人殺咗、另外有差唔多3萬人去咗集中營、3,000間猶太會堂燒咗、7,000盤猶太人生意受害或者完全冇埋。

喺二次大戰期間，繼續不斷有唔同嘅反猶騷亂，例如喺巴格達、雅西 (其中死咗大約1.3萬人)、同埋耶德瓦布內（英文：Jedwabne）。到二戰之後，仲有的黎波里、奇耶爾謝、阿勒坡等等。

喺2023年，《華爾街日報》有社論叫哈馬斯對以色列嘅攻擊做反猶騷亂。

睇埋
--

* 反猶情緒
* 猶太人大屠殺

攷
-

1. ↑  *Pogrom*. 大英百科全書. 2017.
2. ↑  Klier, John (2010). "Pogroms". *The YIVO Encyclopedia of Jews in Eastern Europe*. YIVO Institute for Jewish Research.
3. ↑  "World War II: Before the War". *The Atlantic*. 2011-06-19.
4. ↑  Berenbaum, Michael; Kramer, Arnold (2005). *The World Must Know*. 美國猶太人大屠殺博物館. p. 49.
5. ↑  Gilbert, Martin (1986). *The Holocaust: the Jewish tragedy*. Collins. pp. 30–33. ISBN 978-0-00-216305-7.
6. ↑  "Opinion | Hamas Puts Its Pogrom on Video". 《華爾街日報》. 2023年10月27號.
2019年11月12號破曉行動期間嘅「中環和你Lunch」
**和你Lunch**，係香港反逃犯條例修訂運動入面一系列示威活動，每逢返工日子食晏時間號召打工仔集結，當中以中環嘅活動歷史最悠久。

呢類活動主要喺2019年11月到2020年1月比較活躍，之後隨住香港爆發武漢肺炎疫情，呢類活動就越嚟越少人參加，踏入夏季之後，基本上得返一位每次都著住藍色風褸嘅17歲姓李嘅中學生David（李國永）堅持出席，所以畀人叫做「Lunch哥」。

中環嘅「和你Lunch」
------------

2019年10月4號嘅「中環快閃遊行」
2019年11月26號喺國際金融中心商場中庭搞嘅「中環和你Lunch」
中環嘅「和你Lunch」歷史可以追溯到2019年10月2號中午嘅「中環快閃遊行」，示威者由中環遮打花園出發行到上環再掉頭行去金鐘政府總部，抗議警員喺前一日示威入面槍傷示威者，有超過一千人參加。到10月4號中午，示威者再次號召發起「中環快閃遊行」，由中環遮打花園經域多利皇后街去國際金融中心，抗議政府準備制定《禁止蒙面規例》，亦有超過一千人參加。之後連續幾個禮拜五中午，都有「中環快閃遊行」，路線大致都係由遮打花園出發到域多利皇后街路口折返起點，約莫都有一千人參加。

同年11月11號，反送中運動嘅黎明行動開始，嗰日中午有大批示威者喺畢打街路口附近集結，防暴警員曾經射過催淚彈。12號開始，活動正式定名叫「和你Lunch」，中環連續幾日都有示威者喺畢打街路口附近集結，變成逢禮拜一到五都會搞嘅常規示威活動，之後活動地點亦擴展到中環唔同地方，包括交易廣場外、國際金融中心商場中庭等等，不過就暫時未有再用遊行嘅方式搞。

其他地方嘅「和你Lunch」
--------------

其他地方嘅「和你Lunch」歷史可以追溯到10月18號，嗰時葵芳、觀塘、尖沙嘴、荔枝角四笪地方嘅打工仔參考「中環快閃遊行」去搞自己嘅快閃遊行，每度都有一百到幾百人參加。

隨住黎明行動開始中環每日搞「和你Lunch」，其他地方亦相應仿效搞自己嘅「和你Lunch」，地點包括黃竹坑、太古坊、九龍灣、觀塘、長沙灣、葵涌等，活動頻率就無統一，有啲唔定期搞，有啲一個禮拜搞一次，有啲就日日搞。

參考
--

1. ↑  〈疑似露械照網上流傳　Lunch哥認衰稱你情我願〉. 《東方日報 ‎》. 2020-10-03. 喺2020-10-09搵到.
2. ↑  〈政總和你Lunch 僅兩名學生參與 稱限聚令下少人出現屬正常〉. 《香港獨立媒體》. 2020-08-14.
3. ↑  【逃犯條例】中環西裝友中午快閃遊行　隊伍抵政總添馬公園
4. ↑  過千市民參與中環快閃遊行
5. ↑  中環快閃堵路 防暴警射多枚催淚彈
6. ↑  修例風波：網民發起快閃遊行　中環千人上街佔車道
7. ↑  【修例風暴】佔路「和你Ｌｕｎｃｈ」，中環銅鑼灣黃竹坑多人聚集
8. ↑  【修例風波】多區續發起「和你Lunch」 防暴警長沙灣舉藍旗中環拘1男
一六七七年。泰晤士河結冰。
一六五八年。瑞典軍冰面操過海峽，擊敗丹麥。
**小冰期**，地球氣候寒期，天氣都凍咗，約莫十四世紀中葉同十九世紀中葉。概念參考冰河時期，一九三九年用來解釋加州冰川，後亦引伸解釋北大西洋，以及全球。咁當然，同真正冰河時期無得比，唔能混浠。

嗰陣太陽無咁活躍，黑子少，到地球輻射大減。而且又多火山爆發，大氣多火山灰、硫酸粒子，以致地面日光大減。兩者都導致地球日照減少，從而地球變凍。

當時出咗好多問題，例如農作物失收，引致饑荒。而冬季海面結冰，漁業亦失收。有啲地方，饑荒甚致引致人口大減。政治唔穏定，多動亂，動搖政權。寒冷饑荒亦招致大明滅亡。

除咗太陽黑子少，同埋火山爆發多，亦有其他人提出其他解釋，例如海洋環流變，阻斷暖水散佈就會凍。又例如先前戰爭疾病，死人太多，無人耕田就多樹，二氧化碳減少，咁就會凍。重有人提出地軸變化，地球軌道變化咁。

攷
-

1. ↑  Matthes (1939). "Report of the committee on glaciers". *Tansactions of the American Geophysical Union*: 518–523.
2. ↑  小倉 2016, pp. 274–276. harv error: no target: CITEREF小倉2016 (help)
3. ↑  山川修治、「小氷期の自然災害と気候変動」 『地学雑誌』 1993年 102巻 2号 p.183-195, DOI:10.5026/jgeography.102.2\_183
4. ↑  编辑部 (2010). 〈明朝亡于千年极寒〉. 《自然密码》 (12).
5. ↑  Koch, Alexander; Brierley, Chris; Maslin, Mark M.; Lewis, Simon L. (1 March 2019). "Earth system impacts of the European arrival and Great Dying in the Americas after 1492". *Quaternary Science Reviews*. **207**: 13–36. Bibcode:2019QSRv..207...13K. doi:10.1016/j.quascirev.2018.12.004.
6. ↑  "How Genghis Khan cooled the planet". *Mongabay Environmental News*. 20 January 2011.
**王宗堯**（英文：**Gregory Wong**，1978年10月2號—），係香港男演員、模特，綽號「民主男神」、「譚詠麟契仔」。

代表作係電影《喜愛夜蒲》、《勝者為王IV：爭霸》，同埋香港電視網絡劇集《選戰》同《導火新聞線》。佢第一次喺電視劇《導火新聞線》度擔正男一，扮「樂嘉輝（輝爺）」。同年佢亦第一次喺電影《壹獄壹世界：高登闊少踎監日記》度擔正男一。佢曾經同香港模特兒黎紀君拍拖，亦同過佢演員蔡潔、歌手蘇皓兒拍拖，而家單身。

政見
--

王宗堯係香港少數明確表態支持泛民主派嘅藝人，參與過2014年雨遮革命同2019年反修例運動。

2019年9月30號，佢同劉穎匡（沙田社區網絡主席）畀差人拉咗，消息指拉佢嘅原因同佢涉嫌參與7月1號嘅立法會示威活動有關，2024年3月16號，因暴動罪名成立，被判坐花廳6年2個月（74個月）

演出
--

 呢個表唔完整，歡迎**加料**。
### 電視劇（viuTV）

* 2016年：綠豆 飾 Jackson
* 2017年：賤民20 飾 Z
* 2017年：未來還未來 飾 王宗堯（第8集）
* 2018年：Plan B 飾 賈宇寰（乳環）

### 網絡劇集

* 2018年：向西聞記 飾 黃家謙

### 電影

* 2023年：《1人婚禮》

參考
--

1. ↑  「譚詠麟契仔」除咗佢之外，重有關楚耀。
2. ↑  〈王宗堯印證黎紀君女友地位〉. 原著喺2020年3月15號歸檔. 喺2015年10月9號搵到.
3. ↑  【逃犯條例】王宗堯、劉頴匡今早被捕　涉七一立法會示威
4. ↑  衝擊立會案藝人王宗堯等12人罪成　判囚54個月20天至82個月

|  |  |
| --- | --- |
|  | 呢篇同香港藝人相關係楔位文。歡迎幫維基百科擴寫佢。睇 • 論 • 改 • 歷 |
格魯吉亞既 Demetrius 一世壁畫像

卿乃葡萄園

格魯吉亞合唱團演唱既《Shen Khar Venakhi》

---

*播呢個檔案有問題？睇吓媒體幫手。*

**卿乃葡萄園**（格鲁吉亚语：შენ ხარ ვენახი）（格魯吉亞文：შენ ხარ ვენახი）係一首中世紀格魯吉亞嘅聖詩。一般認為呢首聖詩既歌詞係格魯吉亞既國王  Demetrius 一世（公元1093–1156年）寫既，不過實際既作曲家唔能夠確定，好可能係 Demetrius 係大衛加列加修道院隱居既時候寫既。呢首聖詩係獻俾格魯吉亞呢個國家同埋聖母瑪利亞；呢首歌亦都係格魯吉亞東正教教堂對聖母瑪利亞既讚美祈禱文之一。

因為呢首聖詩既歌詞無提到任何聖人或者神，喺蘇聯時期，呢首聖詩係唯一被容許公開演唱既教會歌曲。呢首聖詩有東格魯吉亞（卡特利-卡赫季；Kartli-Kakhetian）同西格魯吉亞（古利亞；Gurian）版本，呢兩個版本既差異頗大。

演唱《卿乃葡萄園》既時候通常係無樂器伴奏既，佢係格魯吉亞聖詩藝術既經典例子，亦都係中世紀格魯吉亞文藝復興既代表作。

歌詞
--

| 格魯吉亞文版本 | 音譯 | 英文翻譯 | 中文翻譯 |
| --- | --- | --- | --- |
| შენ ხარ ვენახი, ახლად აყვავებული,
ნორჩი კეთილი, ედემს შინა ნერგული,
(ალვა სუნელი, სამოთხეს ამოსული,)
(ღმერთმან შეგამკო ვერვინა გჯობს ქებული,)
და თავით თვისით მზე ხარ და გაბრწყინვებული. | shen khar venakhi, akhlad aq'vavebuli.
norchi k'etili, edems shina nerguli.
(alva suneli, samotkhes amosuli.)
(ghmertman shegamk'o vervina gjobs kebuli.)
da tavit tvisit mze khar da gabrts'q'invebuli. | You are a vineyard newly blossomed.
Young, beautiful, growing in Eden,
(A fragrant poplar sapling in Paradise.)
(May God adorn you. No one is more worthy of praise.)
You yourself are the sun, shining brilliantly. | 卿乃葡萄園，新枝初開放。
洵幼且都麗，向榮伊甸中。
（芳柳初生欣樂土，）
（宜受榮贊絕倫比，
許願卿蒙主垂顧。）
勝如朝暾出，華彩彰如是。 |
|
民主思路成立典禮
**民主思路**（**Path of Democracy**），係一個香港政治組織，初時係智庫組織，立場定位係中間派，2015年6月創辦，召集人係公民黨前成員兼立法會前議員湯家驊。但喺湯家驊加入行政會議之後，湯嘅立場同意見完全同泛民主派時期嘅佢相違背，所以大部分泛民主派支持者將湯家驊睇成係親中共建制派。

史
-

民主思路喺2015年6月成立，當時嘅香港經歷完雨遮革命，泛民主派同香港政府，以及北京政府關係完全破裂，甚至催生出香港本土派，主張同北京全面對抗。當時啱啱退出公民黨嘅湯家驊牽頭成立，定位係智庫同論政平台，並且打出「修補裂痕 重新上路」嘅口號，修補民主派同北京嘅關係。

創會成員入面由溫和民主派到建制派都有，例如陳祖為、葉健民、張楚勇、宋恩榮、王于漸等（前三個通常畀人歸類係民主派，後面兩人就屬於建制派）。

不過，成立之後嘅一兩年時間，好多人因為唔同理由退出。

喺2016年立法會選舉，作為智庫嘅民主思路決定派人出嚟選，分別由黃梓謙出選香港島，麥嘉晉出選新界東。兩人分別攞到10,028票同8,084票，無緣晉身立法會。而學者葉健民同張楚勇就因為民主思路開始政黨化，所以退出。

2017年香港特首選舉，湯家驊參選法律界選委，不過落選。之後湯氏好多次喺公開場合同寫文支持林鄭月娥，而成員李律仁同劉培榮亦喺林鄭嘅競選團隊入面。另一方面，總幹事袁彌昌就喺曾俊華嘅團隊入面。特首選舉最後由林鄭月娥贏咗，湯家驊入咗行政會議，成員馮海容就做咗商務及經濟發展局政治助理，陳祖為不滿湯家驊為港府同北京護航，偏離創會原則而退出。去到當時期，民主思路好多核心人物已經走咗。

喺2018年左右，民主思路開始部署嚟緊嘅區議會選舉，佢哋計劃派6個人落區小試牛刀。最後佢哋得4個人真係參選，唔單只全軍覆沒，全部人重因為得票唔夠5%，連保證金都攞唔返。

2019年嗰時，政府提出逃犯條例修訂草案，湯家驊作為行會一員，負責同政府向大眾推銷條例。結果社會大眾發生好大嘅反彈，繼而衍生香港修例風波。由於湯家驊嘅法律專業，普遍認為湯家驊係有份一手一腳設計逃犯條例修訂嘅人。

2021年，民主思路同新思維結盟，派人出戰第7屆香港立法會選舉。民主思路派出參加地區直選嘅兩名候選人都輸咗。

參考
--

1. ↑  〈湯家驊倡引例打港獨〉. 《蘋果日報》. 2020-03-27. 原著喺2020-04-18歸檔. 喺2020-04-18搵到.
2. ↑  〈湯家驊籲李慧琼主持內會「破局」〉. 《星島日報》. 2020-04-16. 原著喺2020-04-18歸檔. 喺2020-04-18搵到.
3. ↑  〈「民主思路」成立 阿湯任召集人 - 香港文匯報〉. *paper.wenweipo.com*. 喺2020-02-19搵到.
4. ↑  〈湯家驊成立智庫「民主思路」 翟紹唐任榮譽顧問 | 立場報道 | 立場新聞〉. 《立場新聞 Stand News》 (英文). 原著喺2019-08-18歸檔. 喺2020-02-19搵到.
5. ↑  〈眾新聞 | 民主思路政黨化 葉健民：分手時候〉. 《眾新聞》 (中文). 葉健民：分手時候 原著喺2020-03-27歸檔. 喺2020-02-19搵到.
6. ↑  〈眾新聞 | 不滿湯家驊撐政府 陳祖為退民主思路 骨幹幾乎全退〉. 《眾新聞》 (中文). 原著喺2020-03-27歸檔. 喺2020-02-19搵到.

睇埋
--

* 泛民主派
* 建制派
* 香港中間派
* 新思維 (香港)

出面網頁
----

* 民主思路官方網站

| * 睇
* 傾
* 改
香港 香港政黨 |
| --- |
| **本土派** | 本土民主前線 - 青年新政 |
| **民主派** | 民主黨 - 公民黨 - 人民力量 - 社民連 - 工黨（職工盟） - 街工 - 民協 - 新同盟 - 公專聯 - 土地正義聯盟（自決派） |
| **城邦派** | 香港復興會 - 香港市民黨 |
| **中間派** | 民主思路 - 新思維 |
| **建制派** | 民建聯 - 自由黨 - 工聯會 - 新民黨（公民力量） - 勞聯 - 專業會議 - 經民聯（西九新動力） - 新論壇 - 實政圓桌 - 新界大聯盟 - 港島聯 - 九社聯 - 新社聯 - 專業動力 - 民生圓桌 |
| 睇埋：香港政治、香港立法會、香港區議會、非建制派、抗爭派 |
**張鐵林**（粵拼：zoeng1 tit3 lam4；簡化字：**张铁林**；英文：**Zhang Tielin**；1957年6月15號—）係一位中國內地嘅男演員，英國唐人，響中國河北省唐山市出世。佢之前參加過1984年嘅電影——《大橋下面》同埋1999年嘅《還珠格格》呢兩部片先至出咗名。

生平
--

張鐵林喺1957年嘅河北省唐山市入面出世，之後就去咗陝西省渭南市嗰度長大，到咗1973年就去咗臨潼市（而家係西安市臨潼區）入面做咗農民，之後1976年去咗西安嗰度做工人。佢喺1978年考入咗北京電影學院表演系之後一直到1982年畢業為止，就分配到天津電視台度做演員。跟住佢先後參加咗影《火燒圓明園》、《垂簾聽政》同埋《大橋下麵》呢啲片，重喺《大橋下面》嘅片出咗名。

張鐵林喺1987年就到咗英國留學，之後喺1997年加入埋英國國籍。而20世紀90年代初期重去咗香港嗰度發展，先係同徐克一齊簽約，參加咗影《黃飛鴻》嘅電影系列，跟住喺1996年轉咗鳳凰衛視嗰度做電影主持，之後無耐又返咗去中國內地嗰度發展。喺1999年，佢因為參加咗電視劇《還珠格格》嘅拍攝先至俾人重新知返呢位明星。到咗2007年，佢重做咗暨南大學藝術學院嘅院長。佢喺電視劇入面，成日做皇帝嘅角色。喺2014年10月，佢同張月亮一齊參加咗深圳衛視嘅《極速前進》第一季遊戲節目。

部分公職
----

* 世貿聯合基金總會榮譽主席兼形象大使
* 亞洲知識管理學院董事

爭議
--

佢曾經報稱係亞洲知識管理學院董事，但呢間院校嘅資格備受質疑。有線新聞亦喺2019年報道，亞洲知識管理學院其實係野雞大學，未獲註冊認可，比錢就有得攞佢哋唔同嘅頭銜。

註
-

1. ↑  深圳卫视《极速前进》中国版官方网站 互聯網檔案館嘅歸檔，歸檔日期2014年10月20號，. 深圳网络电视台（中国时刻网）
2. 1 2 3  〈【亞洲知識峰會】圓滿成功\_世貿聯合基金總會〉. *wtuf.org*. 喺2024-03-15搵到.
3. ↑  〈「諾貝爾獎學人晚宴」 激發思想智慧交流　燃點文化創意花火 - 香港文匯報〉. *paper.wenweipo.com*. 喺2024-03-18搵到.
4. ↑  《他們的榮譽學位》 (英文), 喺2024-03-12搵到 `{{citation}}`: `|first=` missing `|last=` (help)
**時代力量**喺2015年初創黨嘅時候，同民進黨有一定程度合作，外界唔少人將時代力量視為泛綠入面嘅「小綠」，但兩黨之後喺唔同嘅議題（例如《勞動基凖法》、就香港反送中運動支援香港人）日漸出現分岐，加上時代力量內部唔同成員意見都有差異，有一啲聲音認為時代力量已經唔再係民進黨為首嘅泛綠陣營成員，但民進黨同時代力量喺台灣應對中共威脅同一啲外交問題上，仍然有接近立場。

合作起源
----

時代力量喺2015年1月創黨，當時台灣輿論同社會氣氛對執政嘅國民黨馬英九政府普遍不滿，民進黨雖然形勢看好，但係仍然有一啲選區可能無法同國民黨抗衡，出於政治考慮，民進黨就對時代力量「禮讓」、甚至加以援助。最終，時代力量喺2016年嘅立委選舉攞到5個議席。

部分有意見分岐嘅議題
----------

### 勞工議題

時代力量嘅政綱強調勞工權益，亦比民進黨偏向進步主義，但去到2018年《勞動基凖法》修法嘅時候，各個工會對草案表達強烈不滿，時代力量亦認為執政民進黨推動嘅修法係「修惡」，企喺資方嘅角度，傷害勞工權益。喺立法院被民進黨、國民黨立委「聯手攻破」後，時代力量5名立委轉移至總統府禁制區內靜坐抗議。呢次修法，可以被視為民進黨同時代力量分道揚鑣嘅導火線。

### 居住正義問題

內文：台灣居住正義問題
2022年底，時代力量曾經提出《平均地權法案》同埋《租賃住宅市場發展及管理條例》，又曾經提議開徵「空屋稅」，但提案被民進黨黨團阻擋，之後時代力量立委邱顯智就批評，民進黨係因應建商嘅聲音，而在意限制建商囤房條款，亦唔肯採取稅務改革，反而一直採取補貼政策，無法解決問題。

### 香港反送中運動支援香港人

2019年，香港爆發反送中運動。之前，民進黨喺2018年年底地方選舉大敗，有意競選連任嘅總統蔡英文亦民調低迷，有可能連任失敗，但之後佢多次公開聲援香港民主運動嘅示威者，結果佢獲得香港人一啲支持，最後成功連任。隨著2020年北京未經諮詢或香港人同意，強行訂立《港版國安法》，有唔少香港人選擇移民，有啲人選擇咗台灣作為目的地，但就面對內政部移民署嘅留難，甚至試過連80歲老人申請移台都要寫生活規劃。另外，民進黨亦有人(例如：立委林靜儀)唔止一次以假新聞攻擊香港人，用以叫停一啲支持香港人逃離嘅措施。有部份在台港人甚至選擇二次移民，改去英國、加拿大等地。

時代力量喺反送中運動初期，同民進黨立場相若，亦有同民進黨就議題合作，但對於民進黨政府未有履行對香港人嘅承諾，時代力量亦加以批評，指民進黨對香港人做得未夠多。

現況
--

時代力量喺一啲應對中共威脅同一啲外交問題上，仍然會公開認可民進黨嘅大方向，但有時亦會批評民進黨做得唔足夠。喺內政問題上，時代力量繼續作為在野黨監察民進黨，亦會對國民黨、民眾黨一啲爭議加以批評。另外，時代力量有時亦會批評台灣基進，指佢哋無法堅持價值，毫無政黨主體性。

參考
--

1. ↑  搖擺選民決定2020大選勝敗 互聯網檔案館嘅歸檔，歸檔日期2021年8月26號，.，張家豪，新新聞，2019-10-09，「泛綠（民進黨、時代力量、綠黨社會民主黨聯盟、台聯等）」
2. ↑  拚整合找刺客 民進黨力保國會優勢，葉素萍，中央社，2018-08-04，「已在夾縫中求生存的綠黨、社民黨、台聯、基進黨、時代力量等泛綠陣營小黨各自備戰。」
3. 1 2 3  〈觀點：台灣"大綠"和"小綠"兩政黨真分手了？〉. 《BBC News 中文》 (繁體中文). 喺2023-10-08搵到.
4. ↑  〈台灣來鴻：修法引發勞工怒火猛燒民進黨政府〉. 《BBC News 中文》 (繁體中文). 喺2023-10-08搵到.
5. ↑  〈時代力量民調：77%支持開徵「空屋稅」 四成主張2戶以上就課〉. *Yahoo News* (中文). 2023-06-06. 喺2023-06-08搵到.
6. ↑  自由時報電子報 (2023-01-03). 〈狂補貼反「助漲房價」 時力批蔡總統搞錯「居住正義」重點 - 政治 - 自由時報電子報〉. *news.ltn.com.tw* (中文). 喺2023-10-05搵到.
7. ↑  TVBS 民意調查中心. 〈蔡英文總統就職三年滿意度民調〉 (PDF).`{{cite web}}`: CS1 maint: url-status (link)
8. ↑  聯合新聞網. 〈處處碰壁 大批在台港人二次移民〉. 《聯合新聞網》 (中文). 喺2023-10-08搵到.
9. ↑  〈【團圓難（上）】依親移台難 港8旬老人被「加監」要寫生活規劃〉. *Radio Free Asia* (香港中文). 喺2023-10-08搵到.
10. ↑  自由時報電子報 (2020-12-31). 〈揮毫「『力』挺香港」 陳椒華願續任時力黨主席 - 政治 - 自由時報電子報〉. *news.ltn.com.tw* (中文). 喺2023-10-08搵到.
11. ↑  〈時代力量立委發起"台灣國會關注香港民主聯機"今天成立〉. 《RFI - 法國國際廣播電台》 (繁體中文). 2017-06-12. 喺2023-10-08搵到.
12. ↑  時代力量 Facebook. 〈撐香港，需要我們做更多〉. `{{cite web}}`: `|last=` has generic name (help)CS1 maint: url-status (link)
13. ↑  時代力量 Facebook. 〈中共滲透要嚴防 但絕對不該將恐懼無限放大〉. `{{cite web}}`: `|last=` has generic name (help)CS1 maint: url-status (link)
14. ↑  〈時力：我們不會為監督執政而道歉 請勿稱基進為時力 2.0 因為他們不配〉. *www.newpowerparty.tw*. 喺2023-10-08搵到.`{{cite web}}`: CS1 maint: url-status (link)
15. ↑  〈時力被指是偶像團體 邱顯智批基進：護航民進黨的「附隨組織」 | 政治〉. 《Newtalk新聞》 (中文). 2023-01-17. 喺2023-10-08搵到.
光榮冰室銅鑼灣分店
**光榮飲食** （粵拼：gwong1 wing4 yam2 sik6，英文：**Kwong Wing Catering**）係香港一個連鎖飲食集團，亦係黃色經濟圈入面比較出名嘅連鎖食肆

事件
--

### 唔招待講普通話人士被平機會警告

2020年2月新冠肺炎香港疫情開始爆發嗰陣，光榮飲食貼出告示話唔招待講普通話嘅人，曾經畀平等機會委員會警告，後尾光榮飲食解釋話所有伙記都唔識講普通話，所以只係畀用廣東話落單。

### 觀塘工廈分店被指違規而結業

2022年11月光榮飲食喺觀塘駱駝漆大廈開設「光榮米線」，而呢座工廈本身有唔少冇攞食肆牌嘅食肆偷雞經營。2023年8月底，光榮米線話因為收到地政總署通知，駱駝漆大廈只准用作工業同貨倉用途，要求光榮米線停業，否則會向業主釘契，所以光榮米線唯有結業。事件引起公眾對工廈食肆問題嘅關注，業界亦擔心一刀切執法會有好大影響。

旗下品牌
----

* **光榮冰室**：港式茶餐廳，而家有6間

### 已經冇經營嘅品牌

* **光榮茶記**：港式茶餐廳
* **光榮美食**：港式兩餸飯餐廳
* **全記點心專門店**：點心餐廳
* **光榮米線**：港式米線餐廳

參考
--

1. ↑  黃店「光榮冰室」清走港獨文宣　保留「光復香港」
2. ↑  〈「光榮飲食」只招待港人　接平機會來電稱將提告〉. 原著喺2021年2月11號歸檔. 喺2020年10月26號搵到.
3. ↑  光榮米線結業！駱駝漆恐掀餐廳結業潮 網民反轟觀塘工廈食肆3宗罪
4. ↑  涉違契 駱駝漆大廈4店收警告信 工廈食肆憂一刀切執法 業界批「明朝法例罰清朝人」

出面網頁
----

* 光榮飲食嘅facebook頁 改維基數據